open-index/open-wikipedia-markdown huggingface dataset:
日本BS放送

**日本BS放送株式会社**（）係日本嘅衛星廣播業者，係Bic Camera嘅子公司，成立於1999年8月23號。旗下擁有廣播衛星（BS）電視頻道**BS11**。
加拿大國家展覽會

**CNE**，又叫**加拿大國家展覽會**（，簡稱  或者 **CNE**）或者 **CNE夏日嘉年華**（普通話譯 ｢加拿大博覽會｣），係加拿大安大略省嘅一個收入場費嘅大型年度活動，2022年總人流 156 0000 人次，每年為多倫多帶嚟嘅經濟效益達 1 1200 0000 加元。呢個活動每年8月中開始喺國家展覽場舉行，直至勞工節之後完。

佢雖然個名叫展覽，而且真係有展覽睇，但係一般人其實係去睇表演 或者係去個中途遊樂場度玩；入面設施包括摩天輪、過山車、遊戲攤位、賭場等等，同一個大型美食廣場，每年會有啲新奇嘢食賣，最後三日（即係勞工節長週未）會有特技飛行表演。

## 睇埋
* 太平洋國家展覽

## 出面網站
* 

## 註

## 參考資料
勞工節 (加拿大)

**勞工節**（；）係加拿大嘅勞動節，亦係法定公眾假期，喺每年9月第一個星期一。佢同之前嘅週未夾埋叫 ｢勞工節長週未｣。

一般人覺得勞工節只係開學前最後一日唔使返工返學，但係加拿大嘅勞工節其實同1872年3月25號由多倫多排版工人聯盟（）發起嘅大罷工有關，當時加拿大唔畀組織工會，結果一個月後24個工會領袖被捕，同年6月14號國會通過工會合法化；1894年7月23號，勞工節成為法定假期。

## 註

## 參考資料
國際最前線

**國際最前線**係香港有線新聞有限公司製作嘅一個新聞節目，係香港電視台首個專門報道國際新聞嘅節目。

新聞內容方面，第一節會報道國際新聞，突出係日國際新聞頭條，報道較其他時段詳細同深入，「新聞通識」環節主要由外電記者撰稿，主播喺幕前講解新聞背景資料，而第二節則會報道香港本地及焦點新聞。

## 場景
節目於荃灣有線新聞中心嘅直播室進行，背景為可顯示唔同畫面嘅巨型熒幕。
胡本仁

**胡本仁**，香港親中派商人，香港長源資源股份有限公司創始人。

## 早年經歷
佢喺鎮江出世，阿爸早年創立咗『長源行』，但因為中國共產黨嘅『公私合營』，屋企資產被充公而家道中落。1971年，佢獲調去江西一間鋼鐵廠工作，之後又去咗鋼鐵廠冶金機械大學同江西工學院深造，之後佢喺鋼鐵廠獲晉升，去到80年代佢去咗深圳擔任江州五金中方嘅總經理職位，去到1993年獲香港寶來集團挖角去香港發展，去到1997年自立門戶，成立自己嘅資源公司。

佢嘅業務之後一直發展，踏入2010年代，佢開始涉獵同埋收購好多澳洲嘅資產。

## 部分職銜
*亞洲知識管理學院資深院士／常務副院長（有爭議）

## 政治立場
佢係親中派嘅成員，曾經公開話話要做民族復興嘅追夢者同埋一帶一路嘅排頭兵。

## 爭議
### 高價昆士蘭租島爭議
2013年，胡本仁以568萬澳幣購入昆士蘭Double Island度假村同土地租約，計劃開發成休閒養老村，但佢買咗個島之後，一直未見有任何工程，荒廢咗成塊地。昆士蘭州政府去到2023年4月向胡本仁發最後通牒，要求將度假村回復原狀，重新向公眾開放。

### 野雞大學資深院士頭銜爭議
佢報稱攞到嘅亞洲知識管理學院資深院士同常務副院長頭銜，但有線新聞喺2019年報道，亞洲知識管理學院其實係一間野雞大學，未獲當局認可，比錢就有得攞佢哋唔同嘅頭銜。

## 參考來源
廖孖記

**廖孖記**（**Liu Ma Kee**）係香港一個執咗笠嘅調味品牌子，出名產品係「廖孖記衛生腐乳王」。牌子喺1905年創立，早年喺官涌街市賣豆品，二戰後改革成主要整腐乳，產品遠銷海外。2024年7月，香港政府嘅食物安全中心兩度驗出廖孖記腐乳嘅蠟樣芽孢桿菌超標，廖孖記一度上電視節目反駁，之後突然宣佈執笠。

## 參考
吳聯喜

****，香港親中派人士，深圳東吳投資集團有限公司董事長。
## 部分公職
*香港各界文化促進會常務副主席
*深圳市政協委員
*廣東省工商聯民營企業投資商會常務副會長
*香港青少年愛國主義教育基金會常務副主席
*香港義工聯盟常務副主席

## 政治立場
佢係香港親中派成員，支持《維護國家安全條例》同埋北京未經諮詢或香港人同意，強行訂立嘅《港版國安法》(又曾經參與公開聯署)，話兩條法例互補配合。佢又曾經參與活動支持《維護國家安全條例》。

另外，佢亦認為香港應該為中國新質生產力發展作出貢獻。又呼籲積極把握國家發展機遇，實現互信共榮。

## 參考來源
龍炳基

**龍炳基**（英語：**Derek Lung Ping Kei**，），係香港男演員，1983年出道，早年拍過無綫電視同亞洲電視，到1993年息影。
NHK新聞 早安香川

**NHK新聞 早安香川**（）係NHK高松放送局喺平日早晨7點喺《NHK新聞 早安日本》播出嘅地區新聞節目。
Sheppard-Yonge 站 (多倫多地下鐵)

**Sheppard-Yonge**（，），書面語寫**雪柏－央街站**，係多倫多地鐵1號綫嘅一個車站，亦係雪柏綫嘅西面總站，位於北約克市中心央街夾雪柏大道，附近屬於柳谷區，1974年3月啟用。

呢個站本來就咁叫 **Sheppard**（；**雪柏**）；改名係因為有咗雪柏綫之後打横方向嘅站名會同市中心嘅 Bloor 站撞名。

## 車站結構

 係一個地底同地面車站，總共分四個層數，分別係地面嘅巴士總站、第2層嘅大堂、第3層嘅雪柏綫月台、同第4層嘅1號綫月台；官方係咁計，不過感覺上大堂同雪柏綫月台係同一層。

附屬巴士總站喺付費區內，唔可以喺地面直入，要落地底，入閘，再行樓梯或者搭電梯上返地面。

### 車站樓層

### 車站大堂
#### 車站商店及自助服務

### 出入口

## 總站路線資料
*多倫多公車局：
**正常服務：36（Finch West）、39（Finch East）、42（Cummer）、53（Steeles East）、60（Steeles West）、125（Drewry）
**快綫服務：953（Steeles East）、960（Steeles West）

## 接駁交通
*多倫多公車局：
**正常服務：97（Yonge，北行入站，南行唔入站）
**快綫服務：939（Finch East）
**夜間巴士：320（Yonge）、336（Finch West）、339（Finch East）
*約克區公車局：
**正常服務：2（Milliken）、5（Clark）、23（Thornhill Woods）、77（Highway 7）、88（Bathurst）、91（Bayview）、91A（Bayview）、99（Yonge）、760（Vaughan Mills/Wonderland）
**快綫服務：98E（Yonge Limited）、300、301、302、303、304、305、Viva 藍色綫
*GO Transit：
**正常服務：32（Brampton Trinity Common/North York）、67（Keswick/North York）
**快綫服務：96（Oshawa/Finch）
*Bikeshare 單車站
*的士站

## 公共藝術

呢個站有3件公共藝術，最大嘅係用紙皮石砌出嚟嘅一壁畫，叫 ，作者係 ，用咗大約150萬塊紙皮石，有成8呎高，總面積大約1000平方公尺，2002年完成，位置喺雪柏綫月台，圍住哂成個月台，兩便月台都睇到。

另外有幅係用噴漆同膠彩畫嘅壁畫，叫 ，作者係一個叫  嘅藝術組合（成員  同 ），位置喺 Harlandale 出口嘅一幅外牆，2020年完成。

最細嗰幅好似普通一幅油畫咁上下大；作者係 ，畫嚟係紀念1號綫延長到呢度嗰陣殉職嘅兩個工人同有份起呢段嘅其他工人，幅畫位置喺1號綫大堂客務中心對面，1974年揭幕，但係而擺咗出嚟呢幅其實係複製品，真嗰幅放咗喺多倫多公車局 Davisville 站總部。

其實本來應該仲有多一件，嗰件係由兩件青銅雕同一啲野生植物組成嘅裝置藝術，叫 ，主要嘅雕塑部分係一個營火，而次要嘅雕塑部分就係將一部自動櫃員機整到好似木造咁樣，2002年完成，當時位置喺央街夾雪柏大道東南角一道太平門附近，後來因為起樓所以成件拆咗，之後冇再裝返。

## 車站歷史
 喺1966年2月26號啟用。

開雪柏綫嗰陣，按當時嘅慣例，個站會係打楝維持叫 Sheppard，但係打横就叫 Yonge，但係咁就會變咗同2號綫嘅 Yonge 站（亦即係 Bloor 站）撞名，結果決定兩層都改名，統一叫 Sheppard-Yonge，不過其實佢有改漏，就算到咗2023年，喺北約克中心站都仲係有牌寫舊名 Sheppard。

## 出面網頁
* 
* Sheppard-Yonge 站喺 Transit Toronto 嘅資料
* Sheppard-Yonge 站喺 CPTDB 嘅資料

## 註

## 攷
張瑛

**張瑛**（**Cheung Ying**，）原名**張溢生**，人稱**十四叔**，係香港影視男演員，1930年代中期做過香港電影粵語片演員、導演、監製，1970年代開始拍攝無綫電視、麗的電視同埋亞洲電視藝員，1984年喺加拿大過身，終年65歲。

## 出面網頁
片打街

**片打街**（）係加拿大卑詩省溫哥華一條打橫嘅街，分**片打東街**（）同**片打西街**（），其中 Gore 至 Taylor 嘅部分喺溫哥華華埠入面，屬於國家歷史遺蹟。

## 註

## 參考資料
曾慶業

****，香港親中派人士。Green Apple Restaurant Ltd Director。

佢曾經參與公開聯署支持北京未經諮詢或香港人同意，強行訂立嘅《港版國安法》，又曾經參與活動支持《維護國家安全條例》。

## 部分公職
*香港各界文化促進會副主席
*東華三院公職（做過總理同埋第二副主席）
*珠海市金灣區政協委員
## 參考來源
醒華日報

****（）係一份已經摺咗嘅加拿大中文報紙，1922年創刊，1990年停刊，係中國國民黨喺加拿大嘅黨報，亦係多倫多第一份中文報紙，同曾經係全加拿大最重要嘅中文報紙。

## 出面網頁
*  喺西門菲沙大學嘅存檔
* 喺多倫多大學利銘澤典宬館嘅剪報存檔

## 參考資料
新聞645 (首都圈中心)

《**新聞645**》（）係《NHK新聞》嘅新聞節目，關東地區同山梨县緊嘅NHK綜合頻道播出。負責嘅播報員唔規劃。

## 出面網頁
*NHK首都圏ナビ
饒桂珠

****，香港親中派人士，中國信達（香港）控股有限公司 –行政事務部董事總經理。

## 部分公職
*香江聚賢第五屆常務副主席
*香港中華出入口商會會董
*中華全國婦女聯合會港區特邀委員
*香港菁英會名譽董事
*全國婦聯港區特邀代表
*梅州市政協港區委員
*港區婦聯代表聯誼會代表
## 政治立場
佢係親中派嘅成員，曾經公開表示反對台灣獨立，話民進黨執政多年，「台獨」勢力擴大，企圖「倚美謀獨」。佢又話美國眾議院議長佩洛西訪問台灣，對台海局勢造成嚴重危害。

## 參考來源
新聞845 (NHK名古屋)

**《新聞845》**（）係NHK綜合頻道喺（名古屋、岐阜、津嘅NHK放送局）播出嘅《NHK新聞》嘅地區新聞節目。

有時喺節目表上寫為《新聞845東海》。

## 主播
*名古屋放送局嘅播報員輪流負責。
太平洋國家展覽

**太平洋國家展覽**（），簡稱 **PNE**，係加拿大卑詩省嘅一個非牟利機構，由溫哥華市政府全資擁有，1910年成立。佢哋每年都舉辦一啲日子浮動嘅大型年度活動，包括夏天嘅**PNE夏季嘉年華**（）同**太平洋夏日遊樂場**（），都係收費入場。

除咗夏天嘅活動之外，冬天佢哋亦都舉辦其他活動。

## 睇埋
* 加拿大國家展覽會

## 出面網站
* 

## 註

## 參考資料
Svelte

**Svelte** 係一個免費同開源嘅基於組件嘅前端軟件框架， 由Rich Harris創建，並由Svelte核心團隊成員維護。

Svelte唔係一個單一嘅JavaScript庫由應用導入：相反，Svelte編譯HTML模板成為專門嘅代碼，直接操作DOM，可能會減少傳輸文件嘅大小，同提高客戶端嘅性能。 應用代碼亦會被編譯器處理，自動重新計算數據並當依賴嘅數據更改時重新渲染UI元素。 呢樣亦避免咗同運行時中間表示相關嘅開銷，例如虛擬DOM， 唔似傳統框架（例如React同Vue）喺運行時，即係喺瀏覽器中執行大部分工作。

編譯器本身係用JavaScript寫嘅。 佢嘅源代碼係基於MIT License，並託管喺GitHub上。 喺可比嘅前端庫中，Svelte擁有其中一個最細嘅捆綁體積，只有2KB。

## 歷史
Svelte嘅前身係Ractive.js，由Rich Harris喺2013年創建。

Svelte 1版本係用JavaScript寫嘅，喺2016年11月29號發布。基本上係帶有編譯器嘅Ractive。 Svelte呢個名係由Rich Harris同佢喺《The Guardian》嘅同事選嘅。

Svelte 2版本喺2018年4月19號發布。目標係改正維護者認為早期版本嘅錯誤，例如將雙大括號替換為單大括號。

Svelte 3版本係用TypeScript寫嘅，喺2019年4月21號發布。通過使用編譯器來背後標註賦值重新思考咗反應性。

SvelteKit網絡框架喺2020年10月宣布，並喺2021年3月進入beta測試。

Svelte 4版本喺2023年6月22號發布。係一個維護性版本，比第3版本更細更快。

## 參考資料

```
下斜路緣效應

**下斜路緣效應**（，），臺譯 ｢人行道斜坡效應｣，係無障礙設計嘅一個概念，指設計一件產品嘅時候，如果定咗目標用家係邊緣社羣（例如傷殘人士、老人家、細路等等），通常會令到目標以外嘅主流用家都一樣受惠，變相即係令到件產品好用咗。換句話講，通達性嘅經濟效益唔淨止係可以開拓傷殘人士嘅市場，而係會影響埋主流市場。

｢下斜路緣效應｣ 嘅名係指行人路整 ｢下斜路緣｣，本來淨係為咗等用輪椅嘅人可以過馬路，但係結果係方便埋推BB車、推手推車、拉行李喼等等嘅一般人。

## 註

## 參考資料
MIT許可證

**MIT許可證**係一個源於麻省理工學院（MIT）喺1980年代後期嘅寬鬆軟件許可證。作為一個寬鬆許可證，佢對重複使用只有好少限制，因此有高度嘅許可證兼容性。

同copyleft軟件許可證唔同，MIT許可證都允許喺專有軟件中重複使用，前提係軟件或其主要部分嘅所有副本都包含一份MIT許可證條款嘅副本同一份版權聲明。喺2015年，MIT許可證係GitHub上最受歡迎嘅軟件許可證。

使用MIT許可證嘅知名項目包括X視窗系統、Ruby on Rails、Node.js、Lua、jQuery、.NET、Angular同React。

## 許可證條款
MIT許可證喺SPDX許可證列表中嘅識別碼係`MIT`。佢都被稱為「Expat許可證」。佢有以下條款：


```
版權所有 (c) <年份> <版權持有人>

特此向任何獲得本軟件及相關文檔文件（「軟件」）副本嘅人免費授予許可，無限制咁處理本軟件，包括但不限於使用、複製、修改、合併、發布、分發、再許可同/或出售本軟件嘅副本嘅權利，並允許向被提供本軟件嘅人做相同嘅事，但需符合以下條件：

上述版權聲明同本許可聲明應包含喺本軟件嘅所有副本或主要部分中。

本軟件係「按原樣」提供，不提供任何形式嘅明示或暗示擔保，包括但不限於適銷性、特定用途適用性同非侵權性嘅擔保。喺任何情況下，作者或版權持有人都唔對任何索賠、損害或其他責任負責，無論係喺合同、侵權或其他方面，由軟件或軟件嘅使用或其他交易引起、源自或與之相關。
```


## 變體

### X11許可證
**X11許可證**，都被稱為**MIT/X聯盟許可證**，係MIT許可證嘅一個變體，最著名嘅係被X聯盟使用。佢喺SPDX許可證列表中嘅識別碼係`X11`。

佢同MIT許可證嘅主要區別係多咗一個限制使用版權持有人名稱做廣告嘅條款。

佢有以下條款：


```
版權所有 (C) <日期> <版權持有人>

特此向任何獲得本軟件及相關文檔文件（「軟件」）副本嘅人免費授予許可，無限制咁處理本軟件，包括但不限於使用、複製、修改、合併、發布、分發、再許可同/或出售本軟件嘅副本嘅權利，並允許向被提供本軟件嘅人做相同嘅事，但需符合以下條件：

上述版權聲明同本許可聲明應包含喺本軟件嘅所有副本或主要部分中。

本軟件係「按原樣」提供，不提供任何形式嘅明示或暗示擔保，包括但不限於適銷性、特定用途適用性同非侵權性嘅擔保。喺任何情況下，X聯盟都唔對任何索賠、損害或其他責任負責，無論係喺合同、侵權或其他方面，由軟件或軟件嘅使用或其他交易引起、源自或與之相關。

除非喺本聲明中包含，否則未經<版權持有人>事先書面授權，<版權持有人>嘅名稱不得用於廣告或以其他方式推廣本軟件嘅銷售、使用或其他交易。
```


### MIT無歸屬許可證

MIT無歸屬許可證，係MIT許可證嘅一個變體，喺SPDX許可證列表中嘅識別碼係`MIT-0`。2020年5月15日向開放源碼促進會提交咗一個遺產批准嘅請求，最後喺2020年8月5日正式獲得批准。咁樣做，佢就形成咗一個公共領域等同許可證，同BSD零條款一樣。佢有以下條款：

```
MIT無歸屬

版權所有 <年份> <版權持有人>

特此向任何獲得本軟件及相關文檔文件（「軟件」）副本嘅人免費授予許可，無限制咁處理本軟件，包括但不限於使用、複製、修改、合併、發布、分發、再許可同/或出售本軟件嘅副本嘅權利，並允許向被提供本軟件嘅人做相同嘅事。

本軟件係「按原樣」提供，不提供任何形式嘅明示或暗示擔保，包括但不限於適銷性、特定用途適用性同非侵權性嘅擔保。喺任何情況下，作者或版權持有人都唔對任何索賠、損害或其他責任負責，無論係喺合同、侵權或其他方面，由軟件或軟件嘅使用或其他交易引起、源自或與之相關。
```


### 其他變體
SPDX許可證列表包含額外嘅MIT許可證變體。例子包括：
* ，一個帶有額外廣告條款嘅變體。
仲有反資本主義軟件許可證（ACSL），係基於MIT許可證建立嘅。佢唔係開放源碼，因為佢將授予嘅權限限制喺唔係以資本主義結構運作嘅個人同組織，好似非牟利組織同合作社。

## 模糊性同變體
「MIT許可證」呢個名稱可能有歧義。麻省理工學院自成立以來已經用過好多種軟件許可證；例如，MIT為FFTW C源代碼庫提供四個許可選項，其中一個係GPL v2.0，而其他三個唔係開放源碼軟件。「MIT許可證」呢個詞都曾經被用嚟指**Expat許可證**（用於XML解析庫Expat）同**X11許可證**（都叫做「**MIT/X聯盟許可證**」；由MIT X聯盟用於X視窗系統）。此外，由開放源碼促進會發布嘅「MIT許可證」同Expat許可證係一樣嘅。由於呢啲唔同嘅用法，有啲人寧願避免使用「MIT許可證」呢個名稱。自由軟件基金會認為呢個詞有誤導性同歧義，建議唔好使用。

X聯盟喺1996年底解散，佢嘅資產轉移俾開放群組，開放群組最初以相同嘅許可證發布X11R6。X11許可證同自由軟件基金會為ncurses選擇嘅X11R6「MIT許可證」都包括以下條款，呢個條款喺Expat許可證中冇出現：

截至2020年，X視窗系統嘅繼任者係X.Org伺服器，根據X.org許可頁面，佢係根據實際上係通用MIT許可證嘅許可證授權嘅：
X.Org基金會選擇咗以下格式嘅MIT許可證作為X視窗系統分發中包含嘅代碼嘅首選格式。呢係開放源碼促進會發布嘅通用MIT許可證格式嘅一個細微變體

呢個「細微變體」係喺許可證文本嘅第二段加入咗「（包括下一段）」呢個短語，結果係：「上述版權聲明同本許可聲明（包括下一段）應包含喺本軟件嘅所有副本或主要部分中。」呢個包含澄清咗責任段落都必須包括喺內，以滿足許可證嘅條件。

流行嘅源代碼倉庫GitHub嘅許可證管理功能，以及佢嘅「選擇許可證」服務，冇區分MIT/Expat許可證變體。Expat變體嘅文本被簡單咁稱為「MIT許可證」（由元數據標籤`mit`表示）。

## 同其他許可證嘅比較
### BSD

原始嘅BSD許可證都包括一個條款，要求軟件嘅所有廣告都要顯示一個認可其作者嘅聲明。呢個「廣告條款」（後來被加州大學伯克利分校否認）出現喺XFree86使用嘅修改版MIT許可證中。

伊利諾伊大學/NCSA開放源碼許可證結合咗MIT同BSD許可證嘅文本；許可授予同免責聲明係取自MIT許可證。

ISC許可證同MIT同簡化版BSD許可證都有相似之處，最大嘅區別係省略咗伯恩公約認為唔需要嘅語言。

### GNU通用公共許可證
GPL明確提到當代碼或衍生作品被分發時，擁有者授予嘅專利權利，而MIT許可證冇討論專利。此外，GPL許可證影響衍生作品，但MIT許可證冇。

## 參考資料
扎維爾切瓦爾塔河排球會

**扎維爾切瓦爾塔河排球會**（）係波蘭扎維爾切嘅職業排球球會，依家打緊波蘭男子排球聯賽。

## 榮譽
*波蘭排球盃冠軍：2024年

## 參考


## 連出去
*官方網站
下斜路緣

**下斜路緣**（），臺灣叫 ｢人行道斜坡｣，係指行人路喺過馬路嗰橛整到斜咗落去嗰部分，屬於一種無障礙輔助科技，原意係方便傷殘人士過馬路。

下斜路緣有所謂下斜路緣效應，即係佢方便埋唔係傷殘嘅其他人，但係佢並唔係方便哂所有人；對於盲人，下斜路緣令盲公竹偵測唔到馬路，幫唔到不特止，反而增加咗過馬路嘅風險，結果係要喺下斜路緣加觸覺警示帶。

## 註

## 參考資料
觸覺警示帶

**觸覺警示帶** 同**觸覺引路帶** 係指加喺地上面，可以用盲公竹偵測到嘅特定凹凸圖案，前者係用嚟警示危險，後者係幫盲人搵路，屬於一種無障礙輔助科技。

## 註
芝加哥地鐵紅綫

係芝加哥地鐵嘅一條地鐵綫，由芝加哥交通管理局營運，喺嘅后屈站開始，穿過芝加哥市中心之後再繼續向南往嘅第95街／丹拉恩站。呢條綫同芝加哥地鐵藍綫一樣，提供全24小時服務。

## 車站列表
}
|
|-
|亞蒂臣
|
|
| rowspan="3" | 設無障礙設施
|-
|布望
|
| 啡綫 紫綫
|-
|富利頓
|
| 啡綫 紫綫
|
|-
|北／卡拉邦
|
|
| rowspan="4" |
|
|-
|卡勒／分界
|
|
| rowspan="4" | 設無障礙設施
|-
|芝加哥
|
|
|-
|加蘭
|
|
|-
|湖
|
|經千禧站： Metra：Metra電鐵綫 NICTD：南岸綫經華盛頓站： 藍綫經州／湖站： 橙綫 綠綫 啡綫 紫綫 粉紅綫
| rowspan="4" |
|-
|望盧
|
|
|
|-
|澤臣
|
|經澤臣站： 藍綫經夏盧德・華盛頓圖書館－州／范布倫站： 橙綫 啡綫 紫綫 粉紅綫
| 設無障礙設施
|-
|夏利臣
|
|
|
|-
|羅斯福
|
| 橙綫 綠綫
|、
| rowspan="10" | 設無障礙設施
|-
|蘇麥－唐人街
|
|
| rowspan="2" |
|-
|索士－第35街
|
|經第35街站： Metra：
|-
|第47街
|
|
| rowspan="2" |
|-
|加菲德
|
|
|-
|第63街
|
|
|
|-
|第69街
|
|
|
|-
|第79街
|
|
|、
|-
|第87街
|
|
|
|-
|第95街／丹・拉恩
|
|
|
|}
游振超

****，香港親中派人士，香港福華生記茶行董事長。

## 部分公職
*兩岸和平發展聯合總會第四／五屆理事
*前漳州市政協常委
*香港漳州同鄉總會副理事長
*旅港福建商會第38屆副社會事務主任
## 部分榮譽
*「中華傑出商業領袖」社會責任獎得主
## 參考來源
佐治布朗學院

**佐治布朗學院**（，簡寫 **GBC**；正式全名 **The George Brown College of Applied Arts and Technology**），官方譯**喬治布朗學院**，口語通常叫 **George Brown**，係加拿大多倫多嘅一間英語教學嘅社區學院，1967年11月23號成立（校方計1968年）。

## 出面網頁
* 

## 註

## 參考資料
馬卓安一次內閣

**馬卓安一次內閣**，喺1990年11月28號上任，接替戴卓爾三次內閣。

戴卓爾夫人擔任首相11年後，面臨黨內逼宮，最後保守黨選出馬卓安繼任黨魁，繼而馬氏授命組閣。

1992年國會夠期改選，保守黨意外險勝，馬卓安得以組二次內閣。

## 人員組成

## 參考資料及備註
展覽會中途遊樂場

**展覽會中途遊樂場**（）係指展覽會或者博覽會入面設置嘅臨時遊樂園，入面可能有機動遊戲、遊戲攤位、嘢食賣等等。

## 註

## 參考資料
芝加哥地鐵

（，「（架空）」嘅簡稱）係一個服務美國伊利諾州芝加哥同周邊地區嘅一個地鐵系統，由芝加哥交通管理局營運。芝加哥地鐵有8條綫同145個站，係全美國軌距第4長、第3繁忙嘅地鐵系統，喺2023年服務共1億1744萬7000段旅程。

芝加哥地鐵嘅紅綫同藍綫提供全24小時服務，令到芝加哥成為全世界喺各自嘅城市邊境入面提供全24小時地鐵服務嘅城市之一（其餘為紐約市同哥本哈根）。

芝加哥地鐵係芝加哥市中心發展嘅一個重大因素。佢以兩個部分組成：圍繞市中心嘅圓環同發放開去週邊住宅區嘅路綫，兩者組成一個輻條－樞紐分佈嘅營運模式。雖然佢嘅英文名「」源自於「架空」一詞，但係佢亦都有地底同地面嘅部分。

2005年，芝加哥地鐵受《芝加哥論壇報》嘅讀者投票為「芝加哥七大奇蹟」之一，排喺密芝根湖湖景同華歷利球場（）之後，威利斯大廈、芝加哥水塔、芝加哥大學同科學及工業博物館之前。

## 路綫
芝加哥地鐵分8條綫，全部都以顏色嚟命名，如下：

 紅綫：后屈⇔第95街／丹拉恩

 橙綫：中途⇔圓環（順時針）

 綠綫：亞士蘭／第63街、屋林⇔夏林／湖

 黃綫：登士打－史高奇⇔夏禾德

 藍綫：奧希亞⇔森林公園

 啡綫：黔坡⇔圓環（逆時針）

 紫綫：連頓⇔夏禾德（非繁忙時間），圓環（順時針；繁忙時間）

 粉紅綫：第54大道／蘇麥⇔圓環（順時針）

## 攷
莊莎娜

**莊莎娜**，香港親中派人士，珠寶設計師，2017年創立自己嘅珠寶品牌Sarah Zhuang Jewellery。

除咗設計珠寶之外，佢亦有試過小說，曾經推出科幻小說《藍光人》。

## 政治立場
佢係香港親中派成員。有時會公開接受媒體宣傳中國科技內地發展。

2019年5月，香港陷入逃犯條例爭議並爆發爭取民主同捍衛法治嘅香港反送中運動，喺坊間唔少聲音要求暫緩修例嘅情況下，佢仍然參與聯署要求支持政府6月12日修訂《逃犯條例》，直上立法會大會審議通過修例，最終喺6月9日同6月12日，香港爆發大型衝突，甚至造成人命傷亡。

## 部分公職
*香港各界文化促進會副主席
*香港泉州同鄉會第14屆監事/青年委員會成員
*香港泉州社團聯會榮譽會長
## 家庭
佢係莊哲猛嘅千金，另外莊菲娜係佢家姐。

## 感情生活
佢曾經同黄又南傳緋聞。
## 參考來源
HOY國際財經台有線新聞

《**有線新聞**》（），前身《**主要新聞**》、《**晚間新聞**》（），係由香港有線新聞製作嘅英語新聞節目，每晚分別喺20:00同23:00於有線寬頻開電視HOY國際財經台播出。

香港其他免費電視台嘅英語新聞節目有無綫電視明珠台嘅《七點半新聞報道》（）、《晚間新聞》（）同香港電視娛樂ViuTVsix嘅《ViuTV News》。

## 節目歷史
*2018年7月30號，隨香港國際財經台啟播而開始播映。
*2019年3月9號起，為節省開支，晚間新聞改為錄播當日20:00嘅主要新聞，週末嘅主要新聞改為單一主播及縮短節目時間。如發生重大新聞事件，例如2019年反修例示威衝突，《晚間新聞》會恢復直播或作有限度更新。
*2020年11月13號起，兩節新聞均改為單主播制。
*2021年9月24號，工作人員誤將當年8月6號嘅新聞節目於當晚《晚間新聞》中重播，遭公眾人士投訴。通訊事務管理局于次年12月30號向奇妙電視發出嚴重警告。
*2021年10月18號起，《晚間新聞》恢復直播安排。
*2021年11月2日號起，《晚間新聞》取消凌晨01:30重播安排。
*2023年11月1號起，頻道改稱HOY國際財經台，播映時間唔變，惟記者每節報道由「XXX，HKIBC」改為「XXX，Cable News（有線新聞）」作結。
*2023年11月20號起，節目取消主播制，只保留編採人員嘅新聞旁白，做法同香港電視娛樂ViuTVsix嘅《ViuTV News》類似。
*2024年1月29號起，節目片尾版權資訊已由「©Fantastic Television Limited」更改「©i-CABLE HOY Limited」
*2025年2月3號起，主要新聞同晚間新聞改咗做有線新聞，而新聞模板、片頭、名片、間場、財經報價、天氣預測、結尾同主題音樂改為同粵語版本嘅《有線新聞》一樣，並使用全新嘅演播室，同恢復單主播主持，維持15鐘一節。每天20:00一節直播，而23:00一節錄播。

## 攷
七點半新聞報道

《**七點半新聞報道**》（）係香港電視廣播有限公司新聞及資訊部製作嘅新聞節目，每日傍晚19:30於明珠台播出。報道內容與翡翠台《六點半新聞報道》相似，但也有唔同嘅新聞內容，包括更多國際新聞、外國趣聞及更長嘅體育環節。

新聞播放完畢後，于廣告後有一節《天氣報告》，然後再播《財經消息》（逢港股交易日）。

香港其他免費電視台嘅傍晚英語新聞節目有ViuTVsix嘅《ViuTV News》同有線寬頻開電視HOY國際財經台嘅《Cable News》。
米蘭力量排球

**米蘭力量排球**（）係意大利米蘭嘅職業排球球會，依家打緊意大利超級排球聯賽。

## 榮譽
*CEV挑戰盃冠軍：2021年

## 參考


## 連出去
*官方網站
馮仕耕

**馮仕耕**（，），係香港親中派自由黨成員，拍賣行紅酒顧問，2008年到2019年係南區區議會海灣選區區議員。

## 學歷
*牛津大學文學碩士
## 公職
*南區海灣關愛隊成員
## 政治立場
佢係親中派嘅成員。
### 選舉經歷
喺2007年區議會選舉，佢由自由黨黨友楊孝華接捧成功。

喺2011年區議會選舉，佢以自由黨名義出戰南區海灣選區，擊敗咗民主派對手，公民黨副主席黎廣德。

喺2015年區議會選舉，佢攞到957票，成功當選。

喺2019年區議會選舉，佢冇參選，交棒自由黨黨友梁進成功。

## 碎料
佢曾經向傳媒表示佢好為食，曾經創辦《WOM Guide》食評。另外，佢亦係鋼鐵大王龐鼎元孫女龐心怡嘅大學同學。

## 參考來源
顏米羔

**顏米羔**（，）原名**顏金達**，係香港電影導演，攝影師，亦係一位歌手 。

## 簡歷
顏米羔1981年喺福建泉州石獅出世，兩歲時同家人移居嚟香港。畢業喺，中學畢業後，喺2001年入讀香港演藝學院電影電視系學士課程，選修剪接。讀演藝學院嗰時，同同學組成製作公司，代客拍攝婚禮攝影， 用賺到嘅錢嚟創作，2003年退學全職投入攝影工作 。

## 攝影
2004年佢公司曾經投得香港電台電視部外判節目《人間搜畫》，攝製咗紀錄片《薪火失傳》，擔任剪接工作。同年参與電影《大城小事》，負責拍攝製作花絮。
2005年起開始為郭富城演唱會擔任硬照攝影師。
2013年鄧麗欣喺銅鑼灣時代廣場舉行《StepFree慈善相展》展出嘅相片都喺由顏米羔拍攝。
2014年出版《史上最JOGO的婚禮》。同年，為蘇永康夫婦喺美國拉斯維加斯沙漠拍攝婚照 。

## 導演
2016年執導電影《私人會所》，喺2017年公映 。
2017年為電視節目《婚姻五重奏》擔任導演，節目於2018年1月ViuTV播出 。

## 音樂
顏米羔自細以郭富城為偶像，讀書時，都喺以郭富城唱跳歌曲參加唱歌比賽，而且2000年分別贏得觀塘區歌唱大賽同沙田國慶盃歌唱大賽冠軍，參賽歌曲係《馬路英雄》。然後喺2011年加入梁凱榳嘅樂隊 Supervisor，一直擔任樂隊嘅男主音之一，仲喺2016年成為獨立搖滾樂隊 Can Band 嘅第一代主音，期間更創作咗七首填詞作品  。

2023年參加香港電視廣播有限公司舉辦嘅歌唱比賽節目《中年好聲音2》，參賽編號3000，最後贏咗第三名 。比賽後，仲同參賽者譚輝智、劉威煌、梁浩賢、甘永傑、王嘉明、梁思傑再加上中年好聲音2導演潘文龍（龍導）組成輕鬆啲（HZD）。

## [[中年好聲音2]] 參賽歌曲

## 演出
### [[電視節目]]

### 演唱會

### [[舞台劇]]

### 其他演出

## 執導電影作品
*2017年：《私人會所》 

## 填詞作品
*《一首歌》  
*《輓歌》 

## 出面網頁
* 中年好聲音2官方網頁 
* 顏米羔 Ngan mic-Go | TVB ARISTE
* 顏米羔 Instagram
* 顏米羔 Official Facebook 專頁
* 輕鬆啲 HZD Facebook 專頁

## 參考
馬卓安二次內閣

**馬卓安二次內閣**，喺1992年4月10號上任，接替馬卓安一次內閣。

1992年國會夠期改選，保守黨意外險勝，馬卓安得以組閣。

1996年12月13號，因黨內變節，內閣淪為少數內閣，係北愛統一黨支持下，維持統治。但保守黨最後係1997年輸咗大選，工黨得以組織貝理雅一次內閣。

## 內閣人事
### 1992年4月至1993年5月

#### 變動
*1992年9月24號，文華達因小報報導婚外情辭職， 布洛克繼任文化大臣。

### 1993年5月 至 1994年7月

### 1994年7月 至 1995年7月

### 1995年7月至 1997年5月

## 參考資料及備註
夏洛・華盛頓圖書館—州／范布倫站

**・****—****／**（）係芝加哥地鐵橙、啡、紫同粉紅綫嘅一座地鐵站，亦係芝加哥市中心圓環嘅其中一個站。呢個站亦設有往紅、藍綫嘅兩個澤臣站嘅出站轉乘。

## 上下站
Claude (語言模型)

**Claude**係由Anthropic研發嘅一系列 大型語言模型。第一個模型喺2023年3月推出。Claude 3喺2024年3月推出，仲可以分析圖片。

## 訓練
Claude 模型係 生成式預訓練變壓器。佢哋喺大量文本中預先訓練，預測下一個單詞。Claude 模型之後會經由 Constitutional AI 微調，目標係令佢哋有用、誠實同埋無害。

### Constitutional AI
Constitutional AI 係由 Anthropic 研發嘅一種畀AI訓練嘅系統（特別係語言模型如Claude）嘅方法，目標係對（人類文明發展）冇害同有用而唔依賴大量人類反饋。呢個方法喺 "Constitutional AI: Harmlessness from AI Feedback" 論文入面有詳細描述，佢包括兩個階段：監督學習 同埋 強化學習。

喺監督學習階段，個模型會生成回應提示，根據一套指導原則（「憲法」）嚟自我批核呢啲回應，並修正佢哋。然後模型會喺呢啲修正過嘅回應上微調。

喺AI反饋強化學習（RLAIF）階段，生成嘅回應會由AI比較佢哋對憲法嘅符合程度。呢個AI反饋數據集用嚟訓練一個偏好模型，根據佢哋對憲法嘅滿足程度來評估回應。Claude 會根據呢個偏好模型來微調對齊。呢個技術類似於 從人類反饋嘅強化學習（RLHF），但用嚟訓練偏好模型嘅比較係AI生成嘅，並且係基於憲法。

呢個方法令訓練出來嘅AI助手又有用又無害，仲可以解釋佢哋拒絕有害請求嘅原因，增加透明度並且降低對人類監督嘅依賴。

Claude 嘅「憲法」包括75個重點，仲包括 聯合國世界人權宣言 嘅部分內容。

## 模型

### Claude
Claude 係Anthropic嘅語言模型嘅初版，喺2023年3月推出， Claude 喺好多任務做得唔錯，但係喺程式設計、數學同邏輯推理能力方面唔係好掂。 Anthropic 同類似 Notion（生產力軟件）同 Quora（幫佢哋設計 Poe 聊天機械人）合作。

#### Claude Instant
Claude 有兩個版本，Claude 同 Claude Instant，Claude Instant 係一個出文更快、成本更平、比起 Claude 輕嘅版本，可以理解做細 Claude。Claude Instant 嘅輸入上下文限額有100,000 字符（大約等於75,000字）。

### Claude 2
Claude 2 係 Claude 之後嘅下一個主要版本，喺2023年7月推出，對公眾開放，而舊嘅Claude 1 淨係限於Anthropic批准嘅選定用戶。

Claude 2 嘅上下文限額由9,000字擴展到100,000字。 仲可以上傳 PDF 同其他文件畀佢睇佢，令到 Claude 識得閱讀、總結同幫手搞掂工作。

#### Claude 2.1
Claude 2.1 將聊天機器人識得處理嘅字符數目增加一倍，擴展到200,000字嘅限額，大約等於500頁嘅書寫材料。

隨著 Claude 2.1 引入改進咗嘅程式設計工具同系統提示，開發者有得喺新嘅 Workbench 環境入面試提示，同時有得較模型行為，Anthropic 仲話新嘅模型比起之前啲模型少啲機會亂噏當秘笈。

### Claude 3
Claude 3 喺2024年3月14號推出，新聞稿宣稱喺各種認知任務上創下新嘅行業標準。Claude 3 系列包括三個先進嘅模型，按能力遞升排序分別係：Haiku、Sonnet 同埋 Opus。Claude 3 嘅默認版本 Opus 有 200,000 個 tokens 嘅上下文窗口，但為特定用途擴展到 1 百萬個 tokens。

Claude 3 喺進行「大海撈針」測試期間似乎表現出 後設認知 推理，包括能夠意識到自己被人工測試。

#### Claude 3.5
喺2024年6月20號，Anthropic 發佈咗 Claude 3.5 Sonnet，喺基準測試上表現顯著提升，比更大型嘅 Claude 3 Opus 更出色，特別喺編碼、多步工作流程、圖表解釋同從圖像中提取文本等方面。與 3.5 Sonnet 一起推出嘅仲有新嘅 Artifacts 功能，Claude 可以喺界面中專門窗口創建代碼，並實時預覽選定代碼，例如網站或者 SVGs。

## 訪問
有限使用嘅 Claude 3.5 Sonnet 可以免費使用，但需要提供電郵地址同手機號碼。仲提供一個收費計劃，畀更多使用同訪問所有 Claude 3 模型。

喺2024年5月1號，Anthropic 宣布咗 Claude Team 計劃，呢個係 Claude 嘅首個企業版計劃，同埋 Claude iOS app。

## 批評
Claude 2 收到好多批評，話佢倫理限制好嚴，搞到個模型又慢又難用。有啲用戶無啦啦畀佢拒絕回答一啲根本冇害嘅問題，例如程式設計問題「點樣喺我部 ubuntu 伺服器殺死所有行緊 Python 嘅程式？」。呢個問題引起咗關於 AI 發展中「對齊稅」嘅討論（確保 AI 系統對齊倫理嘅成本），重點喺於平衡倫理考量同實際功能。批評者主張用戶自主同效率，而支持者強調倫理 AI 嘅重要性。

## 參見
* ChatGPT
* 生成式預訓練變壓器
* 大型語言模型
* 人類反饋強化學習

## 參考資料

## 出面網頁
*
安省中醫師及針灸師管理局

**安省中醫師及針灸師管理局**（，簡寫 **CTCMPAO**；）係喺加拿大安大略省監管中醫業同針灸業嘅機構，2006年中醫立法規管之後，2013年成立，總部喺萬錦。

## 出面網頁
* 

## 註

## 參考資料
字母轉寫

**字母轉寫**（；）係指直接借一隻字詞嘅讀音過去另一隻語言嗰道，例如粵語詞彙**燒賣**，用粵拼寫會係 ，然後再直接寫做 **siu maai** 當佢係一隻新創英文字詞。唔少翻譯家主張字母轉寫係應對「譯唔到」嘅好做法。

## 睇埋
*翻譯
*音譯
*借詞

## 註釋
綜合編成頻道

**綜合編成頻道**（，簡稱**綜編頻道**）係韓國一種唔通過無線電視而採用有線電視、衛星電視或寬頻電視等方式進行全國播放嘅電視頻道類型，目前有MBN、JTBC、Channel A、TV朝鮮（）等四家，均於2011年12月1號開播。

## 史
韓國嘅電視媒體長期由國營媒體韓國廣播公司（KBS）同私營媒體文化廣播公司（MBC）所經營嘅兩大電視聯播網所寡佔，雖然喺1964年誕生嘅東洋廣播公司（TBC）曾一度打爛呢個局面，但隨住韓國總統全斗煥嘅命令，東洋廣播公司於1980年關閉。直到1981年，韓國電視媒體改革，先喺兩大電視網之外誕生咗國營嘅第三家電視網韓國教育廣播公司（EBS），1990年民營嘅SBS開播，2007年OBS京仁TV開播，形成咗韓國五間全國無線電視網絡。

隨著韓國國會在2008年通過咗《報紙法》、《電視廣播法》和《IPTV法》之後，韓國其他電視媒體才逐步興旺起來。而綜合編成頻道則係喺上述三法通過三年後正式獲准成立。

## 攷

## 出面網頁
* Channel A官方網站
* JTBC官方網站 
* MBN官方網站 
* TV朝鮮官方網站
城市學院 (安大略省)

**城市學院**（，前稱 ；正式全名 ）係加拿大渥太華嘅一間法語教學嘅社區學院，1990年創校。

## 出面網頁
* 

## 註

## 參考資料
李沛怡

****，香港親中派人士。
## 部分公職

* 深水埗區分區委員會(深水埗西)委員
* 深水埗蘇屋小區關愛隊隊員

## 參考來源
社區學院 (安大略省)

**社區學院**（，），喺北美，係種公立嘅專上教育機構，但係唔係大學，讀嘅科通常比較實用。喺加拿大，講 ｢讀 college｣ 通常係指讀社區學院。

喺安大略省，政府正式係叫呢種學校做 **CAAT**（，，直譯 ｢應用藝術及技術學院｣），全省有24間，由負責專上教育嘅部門監管（喺2024年，呢個部門叫安省專上學院及大學廳， / ），學生畢業之後攞到嘅通常係文憑或者一種叫技術學士（）嘅學位。

安省嘅社區學院分英語教學同法語教學兩種，前者除咗教法語為第二語言之外，其他科都唔准用法語教學，除非全省所有法語教學嘅社區學院都同意。

雖然社區學院係公立，但係由於政府削減撥款，喺2021年，安省嘅社區學院嘅經費有近七成來自國際學生。

## 註

## 參考資料
百年學院

**百年學院**（，正式全名 **The Centennial College of Applied Arts and Technology**），又叫**百年紀念學院**、**百年理工學院**，係加拿大多倫多嘅一間英語教學嘅社區學院，1966年成立，係全省第一間社區學院。

## 出面網頁
* 

## 註

## 參考資料
每日放送 (韓國)

**每日放送**（；），簡稱**MBN**，前身為韓國24個鐘播送嘅新聞、財經嘅頻道，時稱**每日經濟TV**（），該期間也有DMB電台頻道。從2011年12月1號開始，MBN正式升格為綜合編成頻道，並採用現時嘅頻道名“**每日放送**”。2015年，姐妹台「M Money」更名為本頻道嘅舊稱每日經濟TV。
國家首都區 (加拿大)

**國家首都區** （，簡稱 **NCR**；，簡稱 **RCN**）係加拿大概念上嘅心臟地帶，橫跨安大略省同魁北克省，法定總面積大約 4715 平方公里，由1959年國會立法成立嘅國家首都區管理局（ / ，直譯 ｢國家首都區常務委員會｣）管理。

一般人會以為國家首都區即係渥太華同加蒂諾兩個城市；但係其實國家首都區嘅法定範圍，寫明只係包括渥太華嘅 ｢大部分｣ 同加蒂諾嘅 ｢大部分｣，相反，佢亦寫明包括一啲渥太華同加蒂諾以外嘅其他地方，即係話佢技術上並唔等於渥太華－加蒂諾。

## 註

## 參考資料
諏訪湖

喺正日本長野縣諏訪市、岡谷市同下諏訪町交界，係諏訪盆地嘅正中央，海拔759公尺，周長15.9公里，面積有13.3平方公里，信州最大嘅湖。沿著湖邊有高島城遺跡同諏訪大社等。

## 參考
諏訪市觀光ガイド

類:日本嘅湖
麥景婷

**麥景婷**（，）原名**麥麗紅**，係香港女藝人，1982年出道，曾做過無綫電視嘅劇集演出，同埋1990年轉投亞洲電視，1999年息影。

## 出面網頁
井之頭恩賜公園

**井之頭恩賜公園**係日本東京都武藏野市禦殿山嘅一個公園，隔籬係三鷹市。公園喺大正六年（1917年）5月1日開園，園入面有個井之頭池，面積大概42000平方公尺，邊長1.5公里。

## 參考
[[東京都建設局]|井之頭恩賜公園]

類:日本公園
住所裝修

**住所裝修**就係喺住所會搞嘅裝修。

## 香港
喺香港，《噪音管制條例》負責管制住城市嘅噪音，其中包括同住所裝修有關嘅條例。

### 裝修模式
總括嚟講，住所嘅裝修工程噪音可以分做用機動設備同埋用手提嘅機動設備，而呢啲裝修工程所引致嘅噪音限制唔一樣。

除非有關嘅人可以出示到「建築噪音許可證」，否則喺以上嘅法定時間以外因為裝修而產生噪音都係犯法嘅。

### 屋苑
裝修時間對於唔同嘅屋苑會有唔同嘅安排。通常星期一至五先係法定嘅裝修時間，星期六就視乎屋苑安排，網上面話星期六只可以喺上午九時至下午一時裝修，星期日及公眾假期一般都係唔可以嘅，但個別有啲住宅星期日仍然可以裝修鑽牆等。

## 參考
齊俊傑

**齊俊傑**，中國財經界人士，以自媒體等唔同形式，做咗一啲財經投資教育，得到一啲中國網民嘅關注。

2022年2月，佢參與成立齊傢俬募基金管理（海南）有限公司，作為持股嘅控股股東。
## 部分著作

* 齊俊傑看財經：老齊的投資理財內參

## 爭議
2016年1月，齊俊傑曾經喺新浪財經有份散播亞洲金融風暴北京救港謠言，話中國喺亞洲金融風暴拯救香港股市擊退索羅斯，同事實不符。
## 外部連結

* 官方網站
* 西瓜視頻帳戶
* 蜻蜓FM

## 參考來源
唐至量

****（）係香港親中派人士。2021年9月1號喺伊利沙伯醫院病逝。

## 生平
唐至量喺1944年喺安徽出生，之前喺安徽省地質礦產局做嘢，曾經主持編寫過《地質豐碑——安徽省地質礦產局史（1958-1988）》。佢仲係中國地質文聯代表，做過中國地質書法家協會首屆副主席。唐至量喺1991年搬嚟香港，第二年即1992年，就入職咗香港中旅集團嘅廣告部，2002年接任《中旅月刊》主編。

## 生前部分公職
*兩岸和平發展聯合總會第4/5屆文教部副主任
*香港文聯理事長
*香港文學促進協會副會長兼秘書長
*香港作家聯會理事
*安徽省作家協會會員
*香港中華文化總會副理事長/常務理事

## 政治參與
佢曾經參與公開聯署支持北京未經諮詢或香港人同意，強行訂立嘅《港版國安法》。

## 參考來源
KK夫沃次瓦費克

**KK夫沃次瓦費克**（）係波蘭夫沃次瓦費克嘅職業籃球球會，依家打緊波蘭職業籃球聯賽。

## 榮譽
*波蘭職業籃球聯賽冠軍：2003年、2018年、2019年
*波蘭籃球盃冠軍：1995年、1996年、2007年、2020年
*波蘭籃球超級盃冠軍：2007年、2017年、2019年
*國際籃聯歐洲聯賽盃冠軍：2023年

## 參考


## 連出去
*官方網站
景黛音

**景黛音**（，）係香港息影復出女演員，1976年喺佳藝電視而出道，1979年開始做無綫電視劇集演員，1987年息影，到2019年正式復出。

### [[電視劇]]（[[ViuTV]]）
*2019年：《退休女皇》 飾 Sara（同姜濤主演）

## 參考
梅林湖

**梅林湖**可以係：
* 梅林湖 (潮州)，位於中國廣東省潮州市嘅一個湖。
* 梅林湖 (九州)，位於日本大分縣日田市嘅一個湖。
Airalo

**Airalo** 係一間提供 eSIM 服務嘅供應商，專為全球200幾個國家同地區嘅旅客提供eSIM卡，方便佢哋喺出國時即時【上網】。截至2024年3月31日，Airalo 嘅應用程式已經有超過1,000萬用戶，並且喺App Store同Google Play Store上以53種語言提供。

## 歷史
Airalo 係一間總部喺美國嘅新創公司，由Abraham Burak同Bahadir Ozdemir喺2019年創立。佢哋嘅目標係透過eSIM技術為旅客提供即時、經濟實惠嘅全球連接。

亞伯拉罕同巴哈迪爾係數碼遊牧企業家，佢哋親身體驗過旅行時連接受限嘅問題。eSIM技術為旅客提供咗一個更經濟、更方便嘅選擇。

2019年，Airalo從Antler同紅杉資本印度種子基金Surge獲得190萬美元嘅種子資金。2021年，佢哋獲得500萬美元A輪融資。2023年，佢哋完成B輪融資6,000萬美元。e& Capital係e&（即阿聯酋營運商Etisalat）的創投部門，領投咗呢輪融資，其他參與者仲有創投公司Antler Elevate、Liberty Global、Rakuten Capital、Singtel Innov8、Surge（即早期基金營運公司）由Peak XV（前身係紅杉資本印度和SEA）、Orange、T Capital（即德國電信嘅創投部門）、KPN Ventures、Telefónica Ventures同I2BF Global Ventures。

## 參考資料
楊集文

****，香港親中派人士，祖籍佛曇，裕賢集團創辦人。
## 部分公職
*兩岸和平發展聯合總會第4/5屆顧問
*香港漳州同鄉總會永遠會長(之前係監事長，亦做過理事長，第七屆會長/社會事務委員會主任)
*做過香港福建希望工程基金會副主席
*福建省港區政協委員聯誼會第二屆理事/副監事長
## 政治立場
佢係香港親中派成員。

喺2015年中，佢曾經參與聯署支持當時喺831框架之下，高提名門檻嘅特首普選方案。

## 家庭
佢老婆係湯玲玲。

## 參考來源
圓環

**圓環**可以指：

* 圓環 (芝加哥)，美國芝加哥嘅一個社區，位於芝加哥市中心
* 圓環 (芝加哥地鐵)，芝加哥地鐵一段圍繞住芝加哥市中心嘅環狀鐵路
芝加哥地鐵橙綫

係芝加哥地鐵嘅一條地鐵綫，由芝加哥交通管理局營運，起訖於服務中途國際機場嘅中途站同位於芝加哥市中心嘅圓環。

## 車站列表
}、
| rowspan="8" | 設無障礙設施
|-
|⇅
|浦喇士琦
|
|
|、
|-
|⇅
|吉士
|
|
|、
|-
|⇅
|西部
|
|
|、、
|-
|⇅
|第35街／射手
|
|
|
|-
|⇅
|亞士蘭
|
|
|、
|-
|⇅
|豪詩特
|
|
|
|-
|⇅
|羅斯福
|
| 紅綫 綠綫經： Metra：Metra電鐵綫 NICTD：南岸綫
|、
|-
!
! colspan="5" |圓環（順時針）
|-
|↓
|夏洛・華盛頓圖書館—州／范布倫
|
| 啡綫 紫綫 粉紅綫經澤臣站： 紅綫經澤臣站： 藍綫
| rowspan="8" |
| 設無障礙設施
|-
|↓
|喇修／范布倫
|
|經喇修街站： Metra：
|
|-
|↓
|昆士
|
|經芝加哥聯合站： Metra：BNSF綫、遺產走廊、密爾瓦基區北綫、密爾瓦基區西綫、北中綫、西南綫 美鐵長途：加州和風號、國會特快號、紅雀號、紐奧良號、帝國建設者號、湖畔特快、西南酋長號、德州之鷹號 美鐵城際：藍水號、北極星號、諧亞華花號、伊連尼號同沙路琦號、伊利諾州和風號同卡奧・沙堡號、林肯綫、馬吉神父號、貂熊號
| rowspan="3" | 設無障礙設施
|-
|↓
|華盛頓／禾詩
|
| 啡綫 紫綫 粉紅綫經列漆・B・奧高維轉運中心： Metra：聯合太平洋北綫、聯合太平洋西北綫、聯合太平洋西綫
|-
|↓
|卡勒／湖
|
| 啡綫 綠綫 藍綫 紫綫 粉紅綫
|-
|↓
|州／湖
|
|經湖站： 紅綫
|
|-
|↓
|華盛頓／華巴詩
|
|經千禧站： Metra：Metra電鐵綫 NICTD：南岸綫
| 設無障礙設施
|-
|↓
|亞登士／華巴詩
|
| 啡綫 綠綫 紫綫 粉紅綫
|
|-
|↓
| colspan="5" |羅斯福；往中途
|}
新聞檔案

《**新聞檔案**》（）係香港電視廣播有限公司新聞及資訊部製作嘅新聞時事資訊回顧節目，重溫喺唔同年代（由1970年1月1日至2000年代）嘅所發生過、同播出當日重點新聞有關嘅舊聞大事，選材以港聞為主，使用無綫電視昔日製作嘅新聞節目片段。

同類節目有環球新聞檔案、新中國檔案、財經檔案（2014）、財經檔案五十年（2019）、體育新世界嘅體壇檔案環節、新聞掏寶、有線電視嘅《日日有頭條》。
沖繩海槽

**沖繩海槽**（）狹義講法係位於日本九州琉球群島西方同臺灣本島東北方之間；廣義講法係位於臺灣宜蘭縣同日本島根縣之間。中華人民共和國以此作為同日本嘅海上邊界線，主張其為中國大陸同日本嘅海上分界線。

## 形成
沖繩海槽由歐亞板塊嘅兩個小板塊（華南板塊、沖繩板塊）嘅裂張運動形成。
圓環 (芝加哥地鐵)

（），舊名（），係芝加哥地鐵一條圍繞住芝加哥市中心嘅架空鐵路，長2.88公里，提供啡、橙、綠、紫同粉紅綫服務。

喺19世紀下半葉，隨住芝加哥嘅快速發展，交通開始喺芝加哥出現，而地鐵喺1880年代後期開始建造。當地鐵綫路喺1890年代開通嗰陣，佢哋各自都係獨立擁有，而且每條綫因為市中心地價貴同政治上唔合理嘅原因都會喺市中心外圍設各自嘅總站。將競爭嘅地鐵綫路聚集埋一齊，並且起咗一條連接每條綫嘅環狀鐵路，呢條圓環喺1895年至1897年間以零碎嘅方式建造同開放，最後喺1900年完成最後一次連接。完工之後，圓環嘅乘客量非常之高，令到喺市中心以外閂咗總站嘅綫路都要重新開放，以適應高峰時段嘅多餘交通。

## 車站列表

## 攷
法證先鋒VI：倖存者的救贖

《**法證先鋒VI：倖存者的救贖**》（）係香港無綫電視同中國優酷聯合製作嘅時裝電視劇，「法證先鋒系列」第六套作品，喺2024年8月首播，由黃宗澤、袁偉豪、蔡潔、蔣祖曼、傅嘉莉、戴祖儀主演，總監製謝穎、鍾澍佳。套劇延續《法證先鋒V》嘅時空同主要角色。

## 註


## 參考

## 出面網頁
* 法證先鋒VI：倖存者的救贖 | TVB 無綫電視

## 前後節目

類:2024年無綫電視劇集
類:無綫電視-優酷合拍劇集
周榮期

**周榮期**係大清政治人物、同進士出身，湖南省長沙府善化縣人。

光緒二十四年（1898年），參加咗光緒戊戌科殿試，考中進士三甲第154名。同年五月，奉旨交吏部掣簽分發各省，做咗知縣。

## 攷

類:大清官員
釧路外環狀道路

**釧路外環狀道路**（）係一條連接日本北海道釧路市鶴野至釧路郡釧路町上別保嘅道路，全長16.8公里。呢條路係北海道橫斷自動車道嘅並行一般國道自動車專用道路（A'路線）整備而成嘅。簡稱釧路外環。

## 參考資料
威利·赫斯

**威利·赫斯**（，）係瑞士音樂學家同作曲家，以貝多芬研究著稱。

赫斯嘅代表作係發表貝多芬生前嘅作品，其中包括咗早前《貝多芬全集》（*Beethoven Gesamtausgabe*）未見過嘅好多作品。

## 出面網頁

類:瑞士人
小行星19183

**小行星19183**（19183 Amati）係一顆繞住太陽運轉嘅小行星，屬於主小行星帶嘅小行星。呢顆小行星喺1991年10月5日發現嘅。
施特菲·馬丁

**施特菲·馬丁**（，）係德國女子雪橇運動員。佢曾代表東德參加1984年同埋1988年冬季奧林匹克運動會雪橇比賽，攞到兩枚金牌，兩次都係喺女子單人項目中贏得嘅。

## 參考資料

## 出面網頁

類:德國運動員
類:女運動員
約瑟夫-埃內斯特·格雷瓜爾

**約瑟夫-埃內斯特·格雷瓜爾** CBE（）係一位法裔加拿大政治人。
類:加拿大政治人
重慶國際會議展覽中心

**重慶國際會議展覽中心**喺2005年落成，位於南岸區江南大道2號，係一個集展覽會議、餐飲於一體嘅大型會展綜合體，孵化咗西部動漫文化節、重慶婚博會、萬石博覽會等多個本地品牌展會。場館附近有14間五星級酒店、20幾間四星級酒店同埋300幾間各類型嘅商務酒店，共計有超過3萬間客房。
楊章桂芝

****（Cindy），香港親中派人士。新華旅遊董事總經理。

## 部分學歷
*中華基督教會基協中學畢業
## 部分公職
*香港中華總商會婦女委員會常務委員
*香港專業及資深行政人員協會理事
## 政治立場
佢係香港親中派成員。曾經公開表示支持香港國際機場起第三條跑道，又提議喺機場開設特賣場，籌集興建嘅費用。

## 碎料
佢曾經向傳媒透露，佢鍾意飲紅酒。

## 參考來源
睇體練緊乜

《**睇體練緊乜**》（）係香港MakerVille製作嘅體育資訊節目，由曾贊學、張右雨、樊沛珈（第33集起）同劉瑞威（第35集起）主持，2024年8月16號到2025年8月8號逢禮拜五13:00 - 13:30喺香港電視娛樂ViuTV播。呢個節目會講各種運動員培訓計劃。節目唔設字幕。

## 每集一覽

## 節目調動
*2025年1月31號：由於13:00-14:00重播《膠戰新春SP》，第25集改喺2月1號16:00-16:30播。

## 出面網頁
*ViuTV：睇體練緊乜

## 電視節目變遷
毒重石

**毒重石**（）係一種含鋇碳酸鹽礦物，化學式係BaCO3，屬於霰石族。 毒重石以斜方晶系結晶，幾乎總係孿晶。 礦物無色、乳白色、灰色、淡黃色、綠色、淡褐色。比重係4.3，對於半透明礦物嚟講好高。 佢喺長波同短波紫外光底下發出淡藍色螢光，喺短波紫外光底下發出磷光。

毒重石喺低溫熱液環境底下形成。 佢通常同螢石、天青石、方鉛礦、重晶石、方解石同霰石有關。毒重石係以威廉·威靈嘅名嚟命名，佢係一位英國醫生同埋博物學家，佢喺1784年發表咗佢對呢種新礦物嘅研究，並證明咗重晶石同新礦物係兩種唔同嘅礦物。
何珍宜

****，香港親中派佛教人士。

## 部分公職

* 世貿聯合基金總會副監事長
* 香港佛教聯合會第五十一屆至第五十九屆董事會董事
* 香海正覺蓮社董事
* 香港佛教文化產業副秘書長
* 全球併購基金常委

## 參考來源
何淑雲

****，香港親中派人士。
## 部分公職
*香港島各界聯合會第七屆名譽會長，理事
*香港島婦女聯會第二屆委員會個人委員
*香港灣仔區各界協會首長
*2024-2025年度順德聯誼商會會董
*香港宋慶齡金鑰匙培訓基金會主席
## 參考來源
趙佳音

****，香港親中派人士。
## 部分公職
*全國青聯委員
*香港華菁會副主席
## 政治立場
佢係親中派嘅成員，支持一國兩制並反對港獨，話每一個港青都應肩負起為「一國兩制」奮鬥嘅責任。佢亦支持排除非建制派嘅所謂『愛國者治港』主張，並以「黑暴」形容爭取民主嘅香港反送中運動，又公開讚揚習近平嘅言論。

## 參考來源
布倫瑞克籃球隊

**布倫瑞克籃球隊**（）係德國布倫瑞克嘅職業籃球球會，依家打緊德國籃球甲級聯賽。

## 參考


## 連出去
*官方網站
中國中央電視台中文國際頻道

**中國中央電視台中文國際頻道**（頻道呼號： **CCTV-4中文國際**）係中國中央電視台旗下一條以海外華人、華僑同臺灣、香港、澳門觀眾為主要收視對象嘅電視頻道，於1992年10月1號18時57分正式開播，主要使用漢語普通話對外廣播，喺中國內地亦有相當規模嘅收視人群。中文國際頻道開播當時只有一個頻道，2007年起分為三個頻道，分別面向亞洲、歐洲、美洲播出。

## 攷

類:中國中央電視台
MBC新聞平台

**MBC新聞平台**（；）係韓國MBC嘅主新聞節目。

## 播放時間
* MBC-TV
**週一至四19:40-21:00
**週五19:40-20:50
**週六19:55-20:45
**週日及公眾假期19:50-20:20
喺2019年3月18號前，MBC標準FM會喺20:00-20:30轉播該節目，現已取消安排。
KBS9時新聞

《**KBS9時新聞**》（）係每日晚上9點喺韓國放送公社（KBS）播出嘅新聞節目。內容涵蓋新聞、天氣、健康、社會、體育。節目名稱曾經多次更換，最終喺1993年5月10號改為現名，係韓國收視率最高嘅新聞節目之一。

2005年3月3號，KBS9時新聞改為高清播出。

## 競爭節目
* 《MBC新聞平台》
* 《SBS 8點新聞》

## 攷

## 出面綱頁
* KBS News 9  

類:韓國電視節目
南港站 (搞清楚)

**南港站**或**南港車站**可以係：

* 南港車站 (臺北)，位於臺灣臺北嘅一座臺鐵同臺北捷運站

* 南港站 (默西)，位於英國默西郡

* 南港站 (黃金海岸)，位於澳洲昆士蘭黃金海岸嘅一座黃金海岸輕鐵站

* 南港站 (芝加哥)，位於美國伊利諾州芝加哥嘅一座芝加哥地鐵站
* 南港站 (康湼狄格州)，位於美國康湼狄格州南港嘅一座大都會北方鐵路站
李紅衛

****，美國親北京派人士。
## 部分公職
*大芝加哥地區中國和平統一促進會會長、理事長（先後擔任），之後係名譽會長
*全美中國和平統一促進會聯合會執行會長、理事（先後擔任）
*河北中國和平統一促進會常務理事
*湖南中國和平統一促進會常務理事
*湖北省僑聯海外委員
*華中科技大學大芝加哥地區校友會會長
## 政治立場
佢係美國親中派成員。立場親北京，反對台灣獨立，又以「台灣省領導人」形容台灣總統。

## 參考來源
張心悅

**張心悅**（Cindy Cheung，）係香港女子游泳運動員，2022年加入香港代表隊，2024年巴黎奧運代表香港參加女子100米背泳同200米背泳。佢亦係香港100米同200米背泳青年紀錄保持者。佢中學讀拔萃女書院，2024年獲香港大學取錄。
環保發現號

《**環保發現號**》（）係香港MakerVille製作嘅環保資訊節目，由曾贊學同蔡寶欣（第5-11集）主持，第1至22集喺2024年8月14號到2025年1月15號逢禮拜三13:00 - 13:30喺香港電視娛樂ViuTV播，之後第23至34集改到喺2025年1月20號到4月7號逢禮拜一18:30 - 19:00播，第35至51集改到喺2025年4月14號到8月4號逢禮拜一17:30 - 18:00播，第52至78集改到喺2025年8月15號到2026年3月6號逢禮拜五13:00 - 13:30播。節目唔設字幕。 

## 每集一覽

## 節目調動
*2024年10月16號：由於11:00開始直播嘅《2024年施政報告》超時到13:45完，第10集延後到下一日（17號）16:00-16:30播出。
*2024年12月25號：由於12:00-15:30重播《第42屆香港電影金像奬》，所以嗰日節目暫停播出。
*2025年11月14號：由於09:00-18:00直播《十五運會決戰前線》，所以嗰日節目暫停播出。
*2025年11月21號：由於10:00-13:30直播《十五運會決戰前線》，第65集延後到13:30-14:00播出。
*2025年11月28號：由於12:00-14:00改為插播《新聞報道》，所以嗰日節目暫停播出。
*2025年12月26號：由於13:00-13:30改為重播《究竟食咗乜》第9集，所以嗰日節目暫停播出。

## 註

## 出面網頁
*ViuTV：環保發現號
*ViuTV World by MakerVille：環保發現號 (官方足本版)

## 電視節目變遷
蘭迪·范華默

**蘭迪·范華默**（**Randy VanWarmer**，有時係**Vanwarmer**同**Van Warmer**，）係美國歌手兼結他手。佢最大知名度嘅流行音樂單曲係《當我最需要您時》。1979年9月，佢喺英國單曲榜上排名第8。喺Billboard Hot 100上排名第4位之後達到峰值和“ Billboard”中嘅第一名熱門成人當代曲目 

佢為The Oak Ridge Boys樂隊寫了幾首歌，包括打入U.S.國家第一名嘅“我猜它永遠不會傷害到有時候傷害”。呢首歌出現佢1981年嘅專輯“Beat of Love”中，其中仲包括流行歌曲“ Suzi Found a Weapon”，該歌曲喺“ Billboard” Hot 100中排名第55位。

## 專輯
*《Warmer》– 1979年
*《Terraform》– 1980年
*《愛的跳動》– 1981年
*《您夢寐以求的東西》– 1983年
*《我是》– 1988年
*《每時每刻》-  1990年
*《第三個孩子》– 1994年
*《重要的火花》– 1994年（備用標題：“我將耳語您的名字”）
*《太陽，月亮和星星》- 1996年
*《唱歌史蒂芬·福斯特》- 2005年
*《歌曲作者》–2006年

## 單曲

## 參考資料
睇過學過先識碳

《**睇過學過先識碳**》（）係香港MakerVille製作嘅環保遊戲節目，由陳俞希主持，羅振峰、張右雨同米露迪參賽，2024年8月17號同8月24號兩個禮拜六19:30 - 20:00喺香港電視娛樂ViuTV播。呢個節目係由「環境運動委員會」特約播出。

## 每集一覽

## 出面網頁
*ViuTV：睇過學過先識碳

## 電視節目變遷
和弦配置

\new Staff = "main" \with {
	\remove Bar_engraver
	\remove Time_signature_engraver
	\consists Horizontal_bracket_engraver
} \tweak HorizontalBracketText.text "close voicing"\startGroup_\markup "Ia"
		>
		_\markup "Ib"
		>
		\stopGroup_\markup "Ic"
		>
		^\markup "C"
		> % chordmode doesn't work here
	    	}
 			>
		>>
		> }
			\new Staff \with {
				\remove Bar_engraver
				\remove Time_signature_engraver
			} \transpose c' c _\markup "Ia" c }
			>>
		>>
	}
>>
|width=300|caption=同樣係 C 大調和弦，左到右：底音係中央 C 嘅原位（I 或者 Ia）、佢嘅第一轉位（Ib）、第二轉位（Ic）、彈結他通常講嘅 C 和弦、四部和音算做原位嘅一個可能嘅和弦配置}}

\new Staff = "main" \with {
	\remove Bar_engraver
	\remove Time_signature_engraver
	\consists Horizontal_bracket_engraver
} \tweak HorizontalBracketText.text "close voicing"\startGroup_\markup "Ia"
		>
		_\markup "Ib"
		>
		_\markup "Ic"
		>
		\stopGroup_\markup "Id"
		>
		_\markup "drop 2"
		>
		> }
			\new Staff \with {
				\remove Bar_engraver
				\remove Time_signature_engraver
			} \transpose c' c _\markup "Ia" c }
			>>
		>>
	}
>>
|width=300|caption=同樣係 C7 和弦，左到右：底音係中央 C 嘅原位、佢嘅第一轉位、第二轉位、第三轉位（Id）、爵士樂講嘅原位 、四部和音算做原位嘅一個可能嘅和弦配置}}

**和弦配置**（），喺音樂，係指理論上構成一個和弦嘅個別音符，實際上點樣實現出嚟。

## 基本樂理
和弦配置最基本講嘅係**原位**（）同**轉位**（），原位係指根音（）擺底，轉位就係指擺底嘅唔係根音。

原位最基本嘅例子就係由喺底嘅根音開始，上面順次序排哂其他音（呢種最基本嘅擺法即係爵士樂所講嘅 ）；最基本嘅轉位就係原位最底嘅一個音或者多過一個音掉高八度。

例如，構成 C 大和弦嘅音符順序係 C-E-G，呢個係原位。如果掉最底嘅 C 去頂，即係 E-G-C，呢個叫 ｢第一轉位｣（），如果再掉到 E 喺底，即係 G-C-E，呢個叫 ｢第二轉位｣（）。七和弦有四個音符，可以再掉一次（例如 C-E-G-B 掉到變 B-C-E-G），叫 ｢第三轉位｣（）。

## 四部和音
喺四部和音，講和弦配置會睇埋間隔，即係一個和弦入面未必係用最近嘅下一個音，而係可能用隔得遠啲嘅同音值音符。其中一個原因係因為泛音列嘅關係，低音排得太密會聽落一嚿嚿，所以通常係越低音會隔得越開；另外亦可能會想避免某啲音程、或者想某部唱或者聽得順啲等等。

例如，喺四部和音嘅角度，C大調嘅 C-G-C-E 算係原位，因為有齊 C、E、G 三個音，而最底嗰個係 C。

## 結他
喺某啲樂器，最常用嘅和弦配置亦可能唔係最基本嘅順序排。例如，喺結他（唔計古典結他），彈和弦會係用左手撳住一啲線（所謂撳個 ），然係右手撥；某嘅和絃配置會好難撳、撳起嚟好攰等等，所以好多和弦嘅基本彈法係喺唔改變底音嘅大前提下搵一啲冇咁難彈嘅和弦配置。

例如，彈結他嘅基本 C 和弦係 C-E-G-C-E（第一個係中央 C），比起樂理上講嘅原位多咗兩個音；或者 C7 和弦可能係彈 C-G-B-E，唔係最基本嘅次序。

## 爵士樂
喺爵士樂，和弦配置分 、 同  三大類。所謂  即係和弦入面全部用最細嘅音程（例如上面講嘅 C-E-G），而所謂  係指將  嘅和弦配置嘅一啲音掉低八度，由高到低數，通常掉低嘅係第 2、3、2 同 3、或者 2 同 4 個音。

爵士樂用  嘅其中一個原因係佢常用嘅七和弦用結他彈出嚟，如果用基本嘅  會好難彈，彈出嚟亦唔好聽。

## 參考資料

## 註

## 參考書目

* 
* 
*
文化翻譯

**文化翻譯**（粵拼：）係指做翻譯嗰陣，唔只確保最後成品係受眾聽得明睇得明嘅，仲要尊重來源語言同目標語言之間嘅文化差異。不過到咗廿一世紀初，具體嚟講點先算係「尊重文化差異」都仲有一定嘅爭議性。

一位翻譯員可以當係扮演「文化橋樑」嘅角色：例如想像有位翻譯員要將英文嘢（電影或者文學作品等）譯做粵文，佢熟識英語同粵語呢兩種語言，理解晒英文原文係咩意思，然後按照佢對粵藉華人嘅理解嚟做翻譯，途中佢要知粵藉華人（例如）傾向有啲乜嘢背景知識。

## 文化背景
用迪士尼電影《仙履奇緣》做例：
:
——美國原版套戲，戲名係主角個名，要直譯嘅話可作（例如）**仙迪里拉**。問題係《灰姑娘》呢個童話故事喺廿世紀嘅歐美廣為人知，但係喺同期嘅粵港澳地區，好多人都從來未聽過個故仔（背景知識嘅問題），所以翻譯員就好可能會想搵返個（由粵港澳地區嘅人睇）比較「有意思」嘅名——**履**呢隻漢字係指鞋，而**奇緣**就可以帶出套戲個故仔有浪漫成份。

有關呢方面嘅問題，可以睇睇香港點樣譯歐美電影嘅戲名——香港被指譯戲名嗰陣成日都會加入「本地元素」，例如《Toy Story》（字面意思係**玩具故事**）佢哋譯做《反斗奇兵》，又或者係《Up》（字面意思係**上**或者**向上**）佢哋譯做《沖天救兵》... 呀噉。

## 語用考量

唔同語言用意思嘅方式都唔同。舉例說明，例如日本話就有個用法，**っ**，句嘢就噉字面解可以當係**有些少**嘅意思，例如**ちょっと難しい**可作形容詞短語指**有啲難**。但係喺實際嘅日本話交談當中，啲人成日都會講以下噉嘅語句：
:
句嘢字面譯，可作粵文**呢樣嘢有啲...**或者**呢嚿嘢有啲...**噉嘅語句，但係喺實際語用上，呢句嘢好多時都係用嚟婉轉噉表達自己「唔係好鍾意」講緊嗰樣嘢，所以亦有唔少人會將句嘢譯做**我唔多鍾意呢件嘢**或者類似嘅句子。

## 睇埋
*字幕
*翻譯目的論
*語言類型學

## 引述
潘郎 - 塔占市

**潘郎-塔占市** （越南文：**Thành phố Phan Rang - Tháp Chàm**），俗稱**潘郎**，係越南嘅一個城市，亦係寧順省嘅首府。 該社區人口為167，394（2019年），其中95，000（2019年）居住喺主要城市。

潘朗鎮係喺1917年喺阮朝時期，根據福晙皇帝嘅下令建立嘅 

潘朗 - 塔占市位於寧順省中心，河內以南1380公里，胡志明市東北330公里，芽莊以南95公里

## 參考文獻
陳正偉

****，香港親中派傳媒人。雲通科技常務副總經理兼總編輯、橙新聞總監。

## 部分公職
*第十三屆全國青聯委員
*第十四屆全國青聯常委
*香港再出發大聯盟共同發起人
## 政治立場
佢係親中派嘅成員，曾經公開支持慶祝香港回歸同埋推廣愛國教育嘅活動，又話要說好中國故事，亦試過公開讚揚深圳科技發展迅速。

佢亦曾經公開支持排除非建制派嘅所謂『愛國者治港』主張。

## 參考來源
橙新聞

《**橙新聞**》係香港嘅一間親中派網絡媒體，2014年由雲通科技有限公司創立，母公司係聯合出版集團。

## 部分重要人物

* 陳正偉：總編輯

## 參考來源
布爾薩籃球隊

**布爾薩籃球隊**（）係土耳其布爾薩嘅職業籃球球會，依家打緊土耳其超級籃球聯賽。

## 參考


## 連出去
*官方網站
英國廣播公司電台

（）係英國廣播公司（BBC）嘅電台廣播部門，自英國廣播公司於1927年獲得皇家特許狀而開始建立。該部門所運營嘅全國廣播服務涵蓋絕大部分嘅音樂類型；而所提供嘅本地廣播服務則負責播送當地嘅新聞並負責該廣播站嘅業務同利益；同時該部門仲喺網絡上提供線上電台服務。

英國廣播公司電台所提供嘅全國廣播服務中，第一台、第二台、、第四台同都採用模擬信號（第五直播台僅採用調幅廣播形式）、數字聲音廣播同喺網絡上採用RealMedia、WMA及BBC網絡播放器等形式播出；而一台特別頻道、四台特別頻道、同第六音樂台則只喺數碼平台播送節目。

BBC旗下嘅全國廣播頻道除咗第五直播台同第五直播台特別體育頻道係喺索爾福德嘅英國媒體城播送之外，其餘頻道嘅播送部門或者係接近或者係喺廣播大樓內。

## 參考資料

### 延伸閱讀
*
卡拉漢內閣

**卡拉漢內閣**，喺1976年4月5號上任，接替威爾遜四次內閣。

1976年3月威爾遜辭任工黨黨魁，工黨選出繼任後辭埋首相。

內閣做到1979年被不信任動議，戴卓爾夫人領導嘅保守黨，贏得其後，組成戴卓爾一次內閣。

## 內閣名單

## 參考資料及備註
OBS京仁TV

（），通稱，係一間韓國民營無線電視台，識別呼號為**HLQS-DTV**，收視範圍為京畿道、仁川及首爾，總部位於富川市。OBS係京仁放送（簡稱iTV，呼號HLDO-FM）電視服務嘅精神繼承者。

## 簡介
2005年起，韓國政府放寬韓國國內媒體執照嘅核發條件， OBS京仁TV嘅前身京仁電視台便喺呢個背景下喺2006年初成立籌備單位。由於訊號範圍僅限首都圈區域嘅京畿道及仁川，故取名為京仁電視台。2007年12月28號，正式開播。

2023年3月30號，開播，頻率係FM99.9兆赫。

## 攷
何皇后 (東漢)

**何皇后**（），南陽人，係漢靈帝嘅第二位皇后，少帝嘅亞媽。189年靈帝過身，佢同埋亞哥何進扶持少帝繼位後成為咗太后。

## 攷
*《後漢書·巻10》
圈套

《**圈套**》（**Trap**）係齣2024年美國電影，由禮切沙也馬蘭執導，佐斯夏利、Ariel Donoghue、Saleka Shyamalan、夏莉米爾斯、艾麗森皮爾主演。
死侍與狼人

《**死侍與狼人**》（**Deadpool & Wolverine**）係齣2024年美國電影，由桑里維執導，賴恩雷諾士、曉治積曼主演。
無聲絕境外傳：首襲日

《**無聲絕境外傳：首襲日**》（**A Quiet Place: Day One**）係齣2024年美國電影，《無聲絕境》嘅外傳作品，由邁克沙諾斯基執導，雷碧達尼安高、祖瑟昆恩、艾力斯禾夫、迪蒙漢素、邁克沙諾斯基主演。
異形：羅穆盧斯

《**異形：羅穆盧斯**》（**Alien: Romulus**）係齣2024年美國電影，《異形》嘅外傳作品，由費德亞發拉斯執導，佳莉絲柏妮、伊莎貝拉莫塞、大衛莊遜主演。
老嘢時速

《**老嘢時速**》（**Thelma**）係齣2024年美國電影，由佐殊麥高連執導，茱施潔比、李察朗次、費特海辛爾主演。
孤狼同謀

《**孤狼同謀**》（**Wolfs**）係齣2024年美國電影，由鍾華斯執導，畢彼特、佐治古尼主演。
諾爾雪平海豚

**諾爾雪平海豚**（）係瑞典諾爾雪平嘅職業籃球球會，依家打緊瑞典職業籃球聯賽。

## 榮譽
*瑞典職業籃球聯賽冠軍：1980年、1998年、2010年、2012年、2018年、2021年、2022年、2023年

## 參考


## 連出去
*官方網站
我們家的料理

《**我們家的料理**》（）係香港無綫電視煮食兼短劇節目，頭5集由2024年8月12號到8月16號禮拜一到五20:30到21:00喺TVB Plus播出，之後改為8月24號到9月8號逢禮拜六、日晚播出。節目用10集短劇嘅形式去介紹廿款菜式嘅整法，由顧定軒、倪嘉雯、胡敏芝、馮皓揚主演。

## 主要演員
*顧定軒 飾 阿治
*倪嘉雯 飾 Jessica
*胡敏芝 飾 雯雯
*馮皓揚 飾 亮亮

## 每集內容

## 節目調動
*2024年9月1號：由於直播《賽馬直擊 - 巴登大賽日/卓亨佐夫錦標賽馬日》，所以停播一次。

## 出面網頁
*我們家的料理 | TVB 無綫電視
KB特雷普薩

**KB特雷普薩**（）係科索沃米特羅維察嘅職業籃球球會，依家打緊科索沃超級籃球聯賽。

## 榮譽
*科索沃超級籃球聯賽冠軍：1993年、2000年、2001年、2012年、2024年
*科索沃籃球盃冠軍：1993年、2000年、2004年、2012年、2022年、2023年、2024年
*科索沃籃球超級盃冠軍：2002年、2023年

## 參考


## 連出去
*官方網站
2010年冬季奧林匹克運動會阿爾及利亞代表團

2010年2月12號至28號，加拿大溫哥華舉行冬季奧林匹克運動會，阿爾及利亞有派團參加。今次係阿爾及利亞第三次參加冬奧。代表團有一位參賽選手，佢係越野滑雪選手邁赫迪-薩利姆·赫利菲。佢參加咗男子15公里自由式項目，喺96個參賽者之中排第84。

## 背景
阿爾及利亞喺1992年法國阿爾貝維爾第一次參加冬奧，之後三屆都無參加，要事隔14年去到2006年意大利都靈冬奧先至第二次參加。雖然阿爾及利亞喺夏季奧運有攞過牌，不過喺冬奧就無攞過。呢年阿爾及利亞嘅代表團得一位參賽選手，就係越野滑雪選手邁赫迪-薩利姆·赫利菲。佢都係開幕典禮嘅持旗手，不過閉幕禮嗰陣代表團已經回國，由一位無記錄姓名嘅義工做持旗手。

## 越野滑雪

邁赫迪-薩利姆·赫利菲參加溫哥華冬奧嘅時候17歲，佢參加咗男子15公里自由式一個項目，賽事喺2010年2月15號舉行，赫利菲以41分38秒嘅成績完成，比金牌選手慢大約8分鐘。96位參賽者中，有95名完成賽事，赫利菲排第84。

## 參考資料
弗里堡奧林匹克

**弗里堡奧林匹克**（）係瑞士弗里堡嘅職業籃球球會，依家打緊瑞士職業籃球聯賽。

## 榮譽
*瑞士職業籃球聯賽冠軍：1966年、1971年、1973年、1974年、1978年、1979年、1981年、1982年、1985年、1992年、1997年、1998年、1999年、2007年、2008年、2016年、2018年、2019年、2021年、2022年
*瑞士籃球盃冠軍：1967年、1976年、1978年、1997年、1998年、2007年、2016年、2018年、2019年
*瑞士籃球聯賽盃冠軍：2007年、2008年、2009年、2010年、2018年、2020年

## 參考


## 連出去
*官方網站
小泉梨菜

**小泉梨菜**（，）係日本嘅女性鹹濕演員。出身於日本東京都。

## 作品
### AV作品
;2009年
* 学校コスプレ （2月13日、MOODYZ）
* 初ぶっかけ （4月13日、MOODYZ）
* 犯られまくる淫乱OL25人 （9月25日、マックス・エー）…オムニバス形式作品
* 軽音部! （10月9日 TMA）…共演:愛璃みい、つぼみ 、さくら愛々
* GIRL’S HIGH 04 リナ（10月14日、グレイズ）
* Honey Pot 07 RINA（10月27日、リバイバル）
* キチクリンカン87（12月7日、アタッカーズ）

### 無碼AV作品
;2009年
* Sky Angel Vol.82 : 小泉梨菜（3月24日、Sky High Ent.）
* Gold Angel Vol.16 : 小泉梨菜（6月10日、Sky High Ent.）
* SkyAngel Blue Vol.19 (Blu-ray Disc) : 遥めい, 小泉梨菜（8月12日、Sky High Ent.）
* SkyAngel Blue Vol.21 (Blu-ray Disc) : 小泉梨菜, RINKA（9月8日、Sky High Ent.）

;2010年
* 梨菜とバーチャルSEX（3月16日、カリビアンコム）
* もし梨菜がソープ嬢だったら（4月6日、カリビアンコム）
* ぬるぬる微乳エンジェル（6月22日、カリビアンコム）
* ぶっかけ卑猥なエンジェル（7月20日、カリビアンコム）
古文字學

**古文字學**（**Palaeography**），又叫**古文書學**，係語文學嘅一個分支，專門研究古代用到嘅文字。
等緊高鐸

《**等緊高鐸**》（法文：**En attendant Godot**；英文：**Waiting for Godot**；中文常見譯名：《**等待果陀**》），係愛爾蘭作家沙繆奧碧結創作嘅法文戲劇作品，1953年首演。
布爾岡人

**布爾岡人**（**Burgundians**，又譯**勃艮第人**、**布根地人**），係日耳曼人嘅部落，首先聚居喺萊茵河中游，5世紀移居東高盧，建立過布爾岡人王國，直到6世紀畀法蘭克王國吞併。
中國環球電視網 (頻道)

**中國環球電視網英語頻道**（頻道呼號：），又稱**CGTN主頻**、**中國環球電視網主頻道**，係中國環球電視網（CGTN）旗下所擁有嘅一條英語新聞頻道。該頻道最初係中國中央電視台繼中文國際頻道（CCTV-4）之後開播嘅第二條國際頻道。

頻道原頻道呼號為「CCTV-9」（當時為央視英語國際頻道），於北京時間2010年4月26號19:00改版並更名為「CCTV-NEWS」（中國中央電視台英語新聞頻道）；北京時間2016年12月31號12:00（格林尼治時間4:00），該頻道正式置換為「CGTN」（中國環球電視網英語頻道）。

目前，中國環球電視網嘅自製節目喺中央廣播電視總台光華路辦公區製播。北美分台、非洲分台、歐洲分台亦有製作節目並透過主頻播出。
中國環球電視網北美分台

**中央廣播電視總台北美總站**，同**中國國際電視台北美分台**一個機構兩塊牌子，通稱**中國環球電視網北美分台**（），係中央廣播電視總台駐外派出機構，亦係中國國際電視台（中國環球電視網）轄下嘅一個海外分台。

## 演播室
北美分台辦公地點設於美國華盛頓，喺華盛頓擁有2個高清演播廳（開播後，當時嘅《整點新聞》、《美洲觀察》喺1號主演播廳，週播節目《熱點》喺2號演播室。後因節目調整為日播，均改到咗1號演播廳），喺紐約納斯達克大樓內有一個演播室，喺洛杉磯市有一個虛擬演播室。

## 攷
斯達雲雀半島

**斯達雲雀半島**（Stavanger Peninsula）城區喺挪威嘅第三大城區，呢個城區由斯達雲雀（Stavanger）、桑力斯（Sandnes）、蘇拉（Sola）同埋雲德堡（Randaberg）等城鎮組成，包括大部分嘅斯達雲雀半島、半島以南嘅大陸，同埋佢嘅周邊島嶼組成，呢度嘅中心地帶就係斯達雲雀（Stavanger）同埋桑力斯（Sandnes）嘅密集建築群。

截至2021年1月1日，城區嘅總面積係80.09平方公里（30.92 平方英里），人口有229,911 人，市區嘅人口密度係每平方公里 2,871 人（7,440/平方英里） 。呢個地區嘅人口大幅增長，係挪威人口增長率最快嘅城區之一。預計未來蘇拉（Sola）市嘅大部分地區將會同城區一齊發展。

## 人口

## 參考
音域

**音域**（），喺音樂，係指樂器彈得出，或者人聲 喺正常情況下唱得出，嘅最低同最高嘅音高可以去到邊。

例如，一個有21個音格嘅電結他，用標準調音嘅話，音域會係 E3 至 C#7（假設C4係指中央C），音域之外嘅音彈唔出。又或者如果話女高音嘅音域係 C4 至 G5，即係話寫聲部畀女高音嘅時候，呢個音域以外嘅音唔用得，因為預咗會唱唔出，不過雖然係話某個聲部係某個音域，實際上每個人嘅音域都有啲唔同。

## 註

## 參考資料
相互遞歸

**相互遞歸**（粵拼：；），又叫**互遞歸**或者**間接遞歸**，係遞歸嘅一種形式，指一個子程式呼叫另外一個子程式，而另外嗰個子程式又會呼叫返原先嗰個子程式，從而達致遞歸噉嘅效果。呢種做法可以用嚟整一啲有用嘅程式，例如有限狀態機就可以透過相互遞歸嚟實現。

## 基本概念
### 遞歸係乜

相互遞歸屬於遞歸。遞歸係講緊一個子程式會「用到自己」或者「自己」，例如係以下嘅虛擬碼可以教電腦計階乘。階乘係指一個自然數同所有細過佢嘅正整數乘埋一齊，响數學符號上會用 ! 嚟去表示，譬如：
:3! = 3  \times  2  \times  1 = 6
:4! = 4  \times  3  \times  2  \times  1 = 24 
:5! = 5  \times  4  \times  3  \times  2  \times  1 = 120
:9! = 9  \times  8  \times  7  \times  6 ... 

用遞歸嚟計階乘嘅程式望落大致係噉樣：
:**呢個子程式叫** factorial(x)
::如果 x == 0：
:::Output 係 1
::否則：
:::Output 係 x 乘以 factorial(x-1)

——`factorial` 呢個子程式，會「用返自己」，所以就係遞歸嘅一個例子。
### 間接遞歸
而間接遞歸（相互遞歸）就係指個子程式呼叫另外一個子程式，而另外嗰個子程式又會呼叫原先個子程式轉頭。好似以下噉：

:**子程式** *ft_a( *n )：
::**如果** *n* ≤ 0：答案係 *n*
::**否則** print("Function A: ", n)，然後 *ft_b* (*n* - 1)
:
:**子程式** *ft_b( *n )：
::**如果** *n* ≤ 0：答案係 *n*
::**否則** print("Function B: ", n)，然後 *ft_a* (*n* - 1)
——如果用家設 n 做一個正整數，再入落 ft_a 嗰道，個程式會畀出 n, n-1, n-2, ... 1 嘅結果。喺成個過程當中，ft_a 會呼叫 ft_b，而後者跟住就會呼叫返前者，形成相互遞歸。如果子程式嘅數量有三個或者以上，佢哋之間都可以彼此之間互相呼叫，而形成相互遞歸。

## 應用
响廿一世紀初，相互遞歸幾有用，例如以下嘅子程式（C 程式語言），就用咗相互遞歸，可以用嚟教電腦決定一個數係單數定雙數：

```c
bool is_even(unsigned int n) {
    if (n == 0)
        return true;
    else
        return is_odd(n - 1);
}

bool is_odd(unsigned int n) {
    if (n == 0)
        return false;
    else
        return is_even(n - 1);
}
```


### 有限狀態機

有限狀態機亦可以透過相互遞歸演算法嚟實現。一部有限狀態機會有若干個「狀態」，每個狀態涉及嘅行為都唔同。例如電子遊戲入便嗰啲 AI 技術就成日會用到有限狀態機，想像而家要製作一隻動作遊戲，遊戲入便嘅 AI 敵人有若干個狀態，就可以用好似以下噉嘅虛擬碼，嚟教電腦點樣控制呢啲敵人：

:**子程式** *ceon lo* () *# 巡邏*
::**如果** 見到玩家角色，就 *zeoi bou* ()
::**否則** 繼續做巡邏要做嘅嘢。
:**子程式** *zeoi bou* () *# 追捕*
::**如果** 玩家角色進入射程，就 *gung gik* ()
::**如果** 玩家角色離開視線，就 *ceon lo* ()
::**否則** 繼續做追捕要做嘅嘢。
:**子程式** *gung gik* () *# 攻擊*
::**如果** 玩家角色離開射程，就 *zeoi bou* ()
::**否則** 繼續做攻擊要做嘅嘢。

就算到咗廿一世紀初，呢種控制遊戲敵人嘅技術都仲好多人用。

## 睇埋
*圖論上講嘅環

## 詞彙

## 引述
Now新聞

**Now新聞**（前稱：Now寬頻電視新聞；）係香港Now TV旗下嘅新聞機構。

Now新聞係香港現時最大嘅電視新聞網絡，擁有多條新聞、財經及資訊頻道，同時透過手機應用程式提供新聞直播同資訊節目點播服務。現時呢個機構喺NowTV收費電視平台播放Now直播台（331頻道）、Now新聞台（332頻道）、Now財經台（333頻道）、Now報價台（336頻道）、交通頻道（375頻道）、天氣頻道（376頻道）及航班資訊（377頻道）。2016年起，Now新聞為同屬電訊盈科嘅免費電視頻道ViuTV每日提供多節新聞報道，亦同路透社合作製作英語新聞報道。雖然now新聞開台唔久，但其公信力評分同排名一直上升，2019年更超越其競爭對手有線新聞及香港電台，榮登全港公信力第一嘅電子傳媒。

Now新聞早喺now寬頻電視（今Now TV）啟播時已經成立，但初時需要依賴24小時亞視新聞台及其他國際新聞頻道如CNN。其自製有關新聞嘅頻道需要到2006年3月20號先出現，首個自製嘅頻道係Now財經台，之後再發展Now報價台、Now直播台，並於翌年啟播Now新聞台。另外，資訊性頻道，例如：交通頻道、天氣頻道及航班資訊亦喺now寬頻電視啟播時已經播放。

## 「Now新聞」總部
Now新聞（包括Now直播台、Now新聞台及Now財經台）總部設於灣仔電訊大廈三樓。

## 報道手法
*香港於2008年9月7號舉行第四屆立法會選舉，新聞台或電視台新聞部傳統上會喺選舉前製作一啲專題報導略略簡介一下選情，但now新聞台則喺6月已經開始咗，而且報導得非常深入，甚至加入一啲分析元素，更喺8月時喺馬鞍山恆安商場、奧海城、九龍灣展貿中心、愉景新城及演藝學院舉辦咗五場論壇（五個地方選區），又舉辦咗功能組別嘅論壇及其相關專題報導，可見佢對呢次立會選舉嘅重視。

## 攷
ESSM勒波泰勒

**ESSM勒波泰勒**（）係法國勒波泰勒嘅職業籃球球會，依家打緊法國籃球甲級聯賽。

## 參考


## 連出去
*官方網站
胡桃科

**胡桃科**（**Juglandaceae**）又叫**合桃科**，係雙子葉植物綱殼斗目下嘅一個科，有約莫10個屬50個品種。
蓮屬

**蓮屬**（***Nelumbo***）係山龍眼目蓮科下嘅一個屬，現存2個品種：蓮花（*N. nucifera*）同美洲黃蓮（*N. lutea*）。
蓮科

**蓮科**（**Nelumbonaceae**）係雙子葉植物綱山龍眼目下嘅一個科，現存1個屬：蓮屬（*Nelumbo*）。
山龍眼目

**山龍眼目**（**Proteales**）係雙子葉植物綱下嘅一個目，有4個科：蓮科（Nelumbonaceae）、山龍眼科（Proteaceae）、懸鈴木科（Platanaceae）、清風藤科（Sabiaceae）。
懸鈴木科

**懸鈴木科**（**Platanaceae**）係雙子葉植物綱山龍眼目下嘅一個科，現存1個屬：懸鈴木屬（*Platanus*）。
山茱萸科

**山茱萸科**（**Cornaceae**）係雙子葉植物綱山茱萸目下嘅一個科，有2個屬：山茱萸屬（*Cornus*）、八角楓屬（*Alangium*）。
蕁麻科

**蕁麻科**（**Urticaceae**）係雙子葉植物綱薔薇目下嘅一個科，有約莫53個屬2625個品種。
蓼科

**蓼科**（**Polygonaceae**）係雙子葉植物綱石竹目下嘅一個科，有約莫48個屬1200個品種。
葡萄科

**葡萄科**（**Vitaceae**）係雙子葉植物綱葡萄目下嘅唯一一個科，有約莫14個屬910個品種。
鳳梨科

**鳳梨科**（**Bromeliaceae**）係單子葉植物綱禾本目下嘅一個科，有約莫80個屬3700個品種。
亞麻科

**亞麻科**（**Linaceae**）係雙子葉植物綱金虎尾目下嘅一個科，有約莫14個屬250個品種。
龍膽科

**龍膽科**（**Gentianaceae**）係雙子葉植物綱龍膽目下嘅一個科，有約莫105個屬1600個品種。
司馬道子

**司馬道子**（），建康人，係東晉嘅**會稽王**，亦係晉簡文帝第五仔，孝武帝嘅細佬。

## 攷
*《晉書·巻64》
阿格斯比迪斯特籃球會

**阿格斯比迪斯特籃球會**（）係羅馬尼亞皮特什蒂嘅職業籃球球會，依家打緊羅馬尼亞甲級籃球聯賽。

## 榮譽
*羅馬尼亞籃球盃冠軍：2012年

## 參考


## 睇埋
*阿格斯比迪斯特
司馬乂

**司馬乂**（），字**士度**，係西晉嘅長沙王，晉武帝第十七仔，亦係八王之亂嘅重要參與者之一。304年洛陽陷落後，佢俾河間王司馬顒嘅部下張方燒死咗。

## 攷
*房玄齡《晉書/巻59》
蘇諾石油籃球隊

**蘇諾石油籃球隊**（）係匈牙利蘇諾嘅職業籃球球會，依家打緊匈牙利甲一級籃球聯賽。

## 榮譽
*匈牙利甲一級籃球聯賽冠軍：1991年、2007年、2011年、2012年、2014年、2015年、2016年、2018年
*匈牙利籃球盃冠軍：2002年、2007年、2011年、2012年、2014年、2015年、2018年、2019年

## 參考


## 連出去
*官方網站
張說

**張說**（），字**道濟**，河南洛陽人，係大唐前期嘅宰相。唐玄宗繼位後佢做中書令輔政，同姚崇、宋璟等大臣使國力箭咀向上，奠定咗「開元之治」嘅基礎。

## 參考資料
*《舊唐書·巻97》
*《新唐書·巻125》
李鳳娘

**慈懿皇后李鳳娘**（），安陽人，係宋光宗嘅皇后，1189年到1194年在位。光宗喺退位後佢亦俾尊做**壽仁太上皇后**。

## 攷
* 脫脫《宋史·巻243》
消費降級

**消費降級**係大約2017年前後喺中國出現嘅經濟現象。消費降級係一個相對於消費升級嘅消費者行為，消費降級嘅特點就係啲人買近似產品嘅時候，會傾向去買嗰啲平啲嘅產品，即使呢啲平啲嘅產品喺品質上、體驗上、品味上有一定嘅差異。

喺2018年12月20號，「**消費降級**」當選成為中國嘅2018年度十大新詞語之一（2018年度十大新詞語係：進博會、直播答題、信聯、政治站位、限競房、**消費降級**、中國農民豐收節、貿易霸凌、大數據殺熟、冰屏）。

## 乜嘢喺消費降級
「消費降級」嘅定義主要係指消費者降低消費體驗、個人要求同埋品味層次，轉而去消費嗰度低價商品嘅現象。「消費降級」好大程度上係因為經濟危機背景之下，居民收入少咗，消費能力低咗，有些人無錢去買佢哋原本買開嘅嘢，所以只能夠去買啲平啲嘅嘢。中國嘅官方媒體話，「消費降級」被賦予新嘅意義同特點，佢哋認為「消費降級」係喺唔降低消費品質嘅前提之下，選擇價格更低廉嘅產品嘅現象，佢哋又話咁樣係意味著消費者對消費嘅關注重點回歸到產品本身嘅實用價值、消費價格，係消費行為回歸理性嘅表現。典型例子就係中國嘅團購平台拼拼多興起，是消費降級一大例子，平台為消費者提供***同質化商品***，用低價去吸引用家。不過現實同理想有好大嘅落差，商家會用cutting corners嘅方法去贏價格戰，造成惡性競爭，結果係所謂嘅同質化商品會變成低劣嘅產品，最終會陷入低質競爭，變成商家同消費者兩敗俱傷嘅局面。

## 消費降級嘅原因
啲海外投資者同埋McKinsey原本估計中國經濟會喺2023年復甦，不過事與願違，原因係疫情嘅時候，好多中產嘅經濟能力都下降咗。現實係「消費降級」同「中產返貧」係一個互為因果嘅現象，中國喺武肺疫情之後，經濟復甦嘅力度唔足夠，令到內部消費降低，從而造成惡性循環。房價下跌、股市市場長期低迷、P2P暴雷、債券違約等都令到中產階層並成囊中羞澀，再無能力再好似以前咁樣消費。加上正如前總理李克強所講中國有「六億人月收入1000人民幣」，而且經濟下行、「中產返貧」之下，呢個數只會越嚟越多。

更重要嘅係消費信心下跌咗，消費信心下跌其實喺2022年底已經開始出現，當年消費信心指數由2022年年初嘅120左右跌到200年底嘅85左右。喺2024年初，淡江大學產業經濟學系專任教授蔡明芳認為，房地產嘅債務危機，已經重創咗中國消費嘅信心同埋中國嘅內需經濟。北大光華管理學院嘅報告亦都指出中國嘅「消費者信心指數」同埋「消費者預期指數」都係喺90以下，2023年10月嘅消費者就業預期指數更加跌到80.2，顯示出中國嘅消費者對未來嘅就業市場非常悲觀。

## 參考
AEK拉亞拿卡

**AEK拉亞拿卡**（）係塞浦路斯拉納卡一間職業足球球會，依家踢緊塞浦路斯甲組足球聯賽。

## 榮譽
*塞浦路斯盃冠軍：2003–04年、2017–18年
*塞浦路斯超級盃冠軍：2018年

## 參考


## 睇埋
*AEK拉亞拿卡籃球隊

## 連出去
*官方網站
AEK拉亞拿卡籃球隊

**AEK拉亞拿卡籃球隊**（）係塞浦路斯拉納卡嘅職業籃球球會，依家打緊塞浦路斯A級籃球聯賽。

## 榮譽
*塞浦路斯A級籃球聯賽冠軍：2013年、2015年、2016年、2018年、2021年、2023年
*塞浦路斯籃球盃冠軍：2017年、2018年、2021年、2023年
*塞浦路斯籃球超級盃冠軍：2013年、2015年、2016年、2017年、2018年

## 參考


## 睇埋
*AEK拉亞拿卡

## 連出去
*官方網站
祖國

**祖國**本身意思係祖先一路以嚟住嘅地方，近現代亦可以指自己所屬嘅國，成為咗愛國主義經常用到嘅詞彙。

呢個詞喺拉丁文叫「patria」，英文譯成「fatherland」，可以直譯做「父輩之地」。

## 睇埋
*我嘅祖國
*父輩之地
咽喉炎

**咽喉炎**（Pharyngitis）又叫**咽炎**，係指喉嚨後面嘅咽嘅發炎，多數係病毒感染引致。
喉嚨炎

**喉嚨炎**（Laryngitis）又叫**喉嚨發炎**、**喉炎**、**聲帶發炎**，係指喉嚨近聲帶嘅發炎，多數係病毒感染引致。
賀若弼

**賀若弼**（），字**輔伯**，洛陽人，係隋朝嘅將領、開國功臣。588年佢同晉王楊廣等人南征滅咗陳朝，封做**宋國公**。楊廣繼位之後，佢因夾埋高熲、宇文弼妄議皇帝而俾處決咗。

## 攷
*《隋書·巻52》
錫爾赫特文

**錫爾赫特文**係印度-雅利安語支嘅一種語言，主要喺孟加拉國嘅錫爾赫特同埋印度阿薩姆邦、特里普拉邦一啲地方用。
壓瘡

**壓瘡**又叫**褥瘡**，係指因為皮膚長期受壓迫導致逐漸壞死，通常出現喺長期瞓床嘅病人。
椰菜花 (病)

**椰菜花**，學名叫**尖銳濕疣**，係由人類乳頭瘤病毒引起嘅一種傳染性皮膚病，多數由性交傳染。
腕管綜合症

**腕管綜合症**係指手腕正中神經線（腕管）受到壓迫而產生嘅病症，一般會令手指發麻或者痛。
一枝黃花屬

**一枝黃花屬**（**Solidago**）係菊目菊科下一個屬，有超過100個品種，絕大多數都係開黃花。
菘藍

**菘藍**（**Isatis tinctoria**）係十字花科菘藍屬下一種草本植物。莖同葉可以做藍色染料，叫「青黛」；根可以入藥，叫「板藍根」。
塔拉特帕夏

**塔拉特帕夏**（，），係鄂圖曼帝國嘅政治人、獨裁者。第一次世界大戰後期佢做咗大維齊爾，同埋恩維爾帕夏、傑馬爾帕夏俾啲人叫做「三帕夏」。

## 拎
2002年冬季奧林匹克運動會聖馬力諾代表團

2002年2月8至24號，美國鹽湖城舉行冬季奧林匹克運動會，聖馬力諾有派團參加。今次係聖馬力諾第六次參加冬奧。代表團有一位參賽選手，佢係高山滑雪選手吉安·馬泰奧·左丹尼。佢參加咗男子大曲道，喺78名參賽者之中排第57，係最後一個完成到賽事嘅參賽者。

## 背景
聖馬力諾喺1960年羅馬第一次參加夏季奧運，不過到1976年奧地利因斯布魯克先第一次參加冬奧。除咗1980同1998兩屆之外，聖馬力諾之後每年嘅冬奧都有參加，而今次鹽湖城冬奧就係聖馬力諾第六次參加。呢屆聖馬力諾嘅代表團得一位參賽選手，就係高山滑雪選手吉安·馬泰奧·左丹尼。佢亦都係開幕禮嘅持旗手。佢係今屆聖馬力諾唯一一唯參賽選手。

## 高山滑雪
鹽湖城奧運嘅時候吉安·馬泰奧·左丹尼只有17歲。佢喺第一輪同第二輪嘅排名分別係73同57，最後佢兩輪嘅總時間係2:48.31，排第57，係所有完成到賽事嘅參賽者之中最後一名。

## 參考資料

## 外部連結

* Official Olympic Reports 
* Olympic Winter Games 2002, full results by sports-reference.com
鹹濕歌

**鹹濕歌**（或者叫做**毛毛歌**），一般係指一啲歌詞涉及性器官、性交，或大膽意識或意淫行為。呢啲歌有啲會寫得好直接，但亦有啲寫得隱晦或者用性暗示，唔會寫到咁白。

有啲因為唱鹹濕歌而出名嘅藝人包括：陳燕妮，李秋霞，尹光等。另外，亦有啲網民會二次創作流行音樂，填上一啲鹹濕歌詞，得到其他網民嘅一啲關注，比較有名嘅有Richard Billyham。

## 參考來源
卡爾·塞茨

**卡爾·塞茨**（，），係奧地利社會民主黨嘅政治人，1919年10月佢俾選做咗首任奧地利總統。

## 攷
夜漫遊

《**夜漫遊**》（）係香港MakerVille製作嘅遊埠節目，由余逸思同馮卓然主持，2024年8月18號到10月20號逢禮拜日20:00—20:30喺香港電視娛樂ViuTV播。兩位主持會前往中國成都、青島同韓國首爾去體驗三個地方嘅夜生活。

## 每集一覽

## 出面網頁
*ViuTV：夜漫遊

## 電視節目變遷
黃綽毅

****，香港親中派人士。「港真生活」負責人。

## 部分公職
*全國青聯委員
*香港亞洲青年協會副秘書長兼常務理事
*香港廣州社團總會副秘書長
*2023 - 2025 年度地區青年發展及公民教育委員會(屯門區)委員
## 政治立場
佢係親中派嘅成員，反對港獨，亦支持排除非建制派嘅所謂『愛國者治港』主張。

佢支持中國共產黨，話喺中共領導下中華民族必將實現偉大復興。

佢曾經參加香港廣東社團總會同民建聯聯合主辦嘅「香港廣東社團青年政治人才培訓課程」。

## 爭議
2021年7月，黃綽毅曾經喺文匯報有份散播亞洲金融風暴北京救港謠言，話中國喺亞洲金融風暴拯救香港股市擊退索羅斯，同事實不符。

## 參考來源
經濟互助委員會

**經濟互助委員會**（，縮寫：СЭВ，英文：Comecon），中文簡稱**經互會**，係一個由蘇聯帶頭建立嘅經濟合作組織，雖然只有10個成員國，但係卻遍佈歐洲、亞洲同美洲，包括蘇聯自己、東歐嘅華約國家、蒙古、越南同古巴，呢個組織係1991年6月28日匈牙利首都布達佩斯正式宣佈解散。

## 參考資料
特里亞農條約

**《特里亞農條約》**係1920年一項制定匈牙利邊界嘅條約，劃定咗匈牙利由奧匈帝國獨立後嘅邊界。

## 參考資料
普世教會合一運動

**普世教會合一運動**（，又叫**教會再合一運動**、**基督信仰合一運動**、**普世教會主義**，簡稱**合一運動**），係提倡現代基督教內各宗派同教派重新合一嘅運動。普世教會合一運動喺最初開始嘅時候叫做「向心運動」，主要對象係基督宗教。
摩揭陀

**摩揭陀**（梵語巴利語：मगध，Magādha，或譯為摩揭、**摩竭陀**、**摩羯陀**）係古代中印度十六強國之一，之後成四大強國，最後更統一全印度。

類:印度史
劉倩怡

**劉倩怡**（，），係香港節目主持，曾經係無綫電視藝員，之後加入香港電台。佢老公係藝人鄭子誠。
## 演出

### 電視劇（ViuTV）
*2024年：《反起跑線聯盟 2》 飾 楊飛阿媽
### 電影
*1997年：《天地雄心》 飾 Ivy
*1998年：《沒有小鳥的天空》 
*1999年：《遠走高飛》
林堡聯

**林堡聯**（）係比利時林堡省嘅職業籃球球會，依家打緊比利時職業籃球聯賽。

## 榮譽
*比利時籃球盃冠軍：2022年、2024年

## 參考
支嚳儀

**支嚳儀**（，，），本名**謝穎**，係香港女生意人同藝人，經營烘焙店等生意。佢2010年參加《TVB全球華人新秀歌唱大賽》攞「網絡最具人氣獎」，2022-23年再參加無綫電視歌唱選秀節目《中年好聲音》七強止步，跟住簽約無綫電視，2024年出道做歌手。

## 演出

### 電視節目（無綫電視）
*2022-23年：《中年好聲音》參賽者
*2023年：《中年好聲音 紅白大戰》演出
*2023年：《煮東煮西》幫廚
*2024年：《中年好聲音2 紅白大戰》演出
*2024年：《我推的野男LIVE！》主持（1-4、9-集）
*2025年：《今晚有歌廳》主持

## 出面網頁
* 
*
電車難題

**電車難題**（英文：Trolley problem）係一個倫理學、心理學同人工智慧領域嘅一系列思想實驗，涉及係唔係應該犧牲一個人嚟拯救更多人嘅程式化道德兩難。呢個系列嘅道德兩難通常都係以咁樣嘅場景開始：一架失控嘅電車正沿著軌道向住幾個人（傳統上係五個人）撞過去，撞擊嘅力度足以撞死佢哋，但係司機（或者係旁觀者）可以干預架電車嘅方向，令佢改變方向轉去另一條路軌，而嗰條路軌上面只有一個人，所以轉咗彎之後，只會殺死一個人。 然後，失控電車嘅其他變體，同埋類似嘅生死困境（例如：醫療、司法等）都出現過，每種道德困境都包含一係唔採取任何行動（喺呢種情況之下，會有幾個人死），一係就採取干預行動，犧牲一個原本「安全」嘅人。

事實證明，每一個場景嘅故事細節對道德觀點有相當大影響，而呢啲細節對抽象困境似乎並唔太重要。喺1967年，菲利帕富特（Philippa Foot）寫咗一篇哲學論文，提出咗一個通用原則，嗰個原則可以解釋故事嘅唔同變體嗰度出現嘅唔同判斷；喺1976年，朱迪芙湯臣（Jud​​ith Jarvis Thomson）嘅一篇文章嗰度將呢個道德兩難叫做「電車難題」（trolley problem），呢篇文章引發咗大型嘅學術討論同埋學術文獻。 喺呢度，電車問題指嘅係探討點解喺特定情況之下，會得出唔同判斷嘅元問題（meta-problem），呢啲情況叫做「電車案例」（trolley cases）、「電車例子」（trolley examples）、「電車困境」（trolley dilemmas）或者「電車場景」（trolley scenarios）。

呢種困境嘅最基本版本叫做「喺轉軌掣旁邊嘅路人」（Bystander at the Switch）或「轉軌掣」（Switch），一般係咁樣嘅：有一架失控嘅電車喺路軌上面駛得好快。路軌嘅前面有五個人，佢哋俾人綁住咗，郁唔到。電車向緊呢五個人駛過去。你咁啱得咁蹺企喺火車站一段距離嘅轉軌桿旁邊。如果你拉嗰支轉軌桿，電車就會轉到另一條路軌。不過，你注意到呢邊路軌上面有一個人，都係俾人綁住咗，郁唔到。你有兩個（而且只有兩個）選擇：

# 乜嘢都唔做，等嘅電車按照正常路綫，撞向呢五個人。
# 拉條轉軌桿，令到架電車轉去另一條路軌，令到電車撞向另一條路軌上面嘅嗰個人。

邊個選擇係更符合道德？或者，更簡單啲講：點樣做會啱啲？
菲利帕富特（Philippa Foot）喺1967年引入咗呢個決策問題，用嚟對墮胎同埋雙重效果原則（doctrine of double effect）呢兩個爭議性比較大嘅辯論議題嘅分析。 哲學家朱迪芙湯臣（Judith Thomson） 、法蘭斯金姆（Frances Kamm） 同埋彼得恩格（Peter Unger）亦都廣泛而深入咁分析過呢個道德困境。 朱迪芙湯臣喺1976年發表嘅文章，開創咗將電車問題帶入文獻領域，作為一個獨立嘅研究主題。呢啲文章嘅特徵係豐富、多采多姿，而且越來越荒謬嘅替代場景，其中包括「被犧牲」嘅人俾人推到軌道上，例如作為煞停架電車嘅方式，攞咗活人嘅器官嚟拯救更多嘅病人，或者用間接嘅方式去殺人令到更多人得益，呢啲場景令到問題嘅因果關係同埋道德責任更加複雜。

## 相關問題

電車難題突顯咗義務論同結果主義道德系統之間嘅分別。呢啲兩難問題提出嘅核心問題係，為咗令其他人獲得更大嘅效用，主動去犧牲某個人嘅效用，係咪啱嘅做法？

基本版嘅「轉軌」電車難題形式，亦可以用嚟同其他相關嘅兩難情境對比：

### 肥仔
同之前一樣，一架電車喺路軌上面高速衝向五個人。你企喺條電車會經過嘅橋上面，你有得抌一樣好重嘅嘢喺佢前面擋住佢。咁啱有個肥仔企喺你隔籬——你惟一可以阻止電車嘅方法就係將佢推落橋，令佢跌落路軌，犧牲佢嚟救返嗰五個人。你應唔應該咁做？

根據調查，大部分人對呢種做法都好抗拒；當問佢哋原先個條問題，大多數人都會支持拉轉軌道去救四條命，但唔會贊成推呀肥仔去救四條命。 呢個現象令到人試圖去搵出呢兩個情境之間嘅道德區別。

其中一個可能嘅區別就係喺第一個情境入面，你冇打算傷害任何人——傷嗰個人只係將電車轉離五個人嘅副作用。不過，喺第二個情境中，傷咗嗰個人係救嗰五個人嘅計劃嘅一部分。呢個解釋基本上係「雙重效果原則」嘅應用，呢個原則講述一個人可以做出有壞結果嘅行為，但專登去傷人（即使係為咗好嘅目的）係錯嘅。所以，呢個行動係被容許嘅，即使你預咗無辜者會受害，只要唔係特登嘅就得。呢個係Shelly Kagan喺佢第一本書《道德嘅極限》入面考慮過（但最終拒絕）嘅一個論點。

## 相關嘅文
*道德心理學：呢方面嘅研究者，時常會用電車難題噉嘅情境嚟做實驗。

## 參考資料
美麗40路

《**美麗40路**》（）係香港MakerVille製作嘅選美真人騷節目，由陳俞希、劉明軒、孫慧雪同黃心美做主持，2024年9月2號到9月20號逢禮拜一到五21:30-22:30喺ViuTV播映。而決賽《**美麗40路最美一夜**》（）就喺9月29號禮拜日晚21:30-23:15播。節目招募咗40個年齡35到50歲嘅女性參加選美。

## 參賽者

## 比賽過程
### 第一階段（40進20）
第一階段將參賽者分為8組（每組5個參賽者）逐一進場介紹自己，同時主持會安排評判去估嗰一組入面邊位參賽者符合某個條件，雖然競猜嘅條件係完全唔會影響晉級，但評判會趁機會去睇參賽者嘅談吐表現。評判完成8組嘅見面之後，大會公佈廿強入圍名單。

### 第二階段（20進15）
廿位參賽者首先一齊接受形象改造同影新一輯造型相，然後被安排分組（第5-7集）或全體（第8-10集）參加唔同體驗，最後綜合各集表現由節目組選出十五強入圍名單。
#### 體格G峯
;參賽者：周雅韻、文炎君、葉慧如、林慧倩、陳雅慧、温儉美、文芷苓、趙芮嵐

八位參賽者會參與同陸、海、空相關嘅體能競技比賽，頭一個回合係個人賽，表現最好嘅兩位做隊長揀隊員入組；第二、三個回合就係隊制賽。

#### 速配中女社
;參賽者：曾甜詩、吳寳儀、翁貝怡、李泳芯、朱筠雅、曾凱霖
六位參賽者會同四位嘉賓進行快速配對，其中四位參賽者被嘉賓揀中後會進行約會活動，再互相評價有無發展空間。

#### 40 路一日媽媽
;參賽者：彭方廷、鄧祖欣、馬麗如、黃浩鈴、高以嘉
五位參賽者會分別同一個小朋友配搭成一組去挑戰完成3項歷奇任務。

#### 歪理王
全體參賽者分成四組，每組都有一個辯論題目，有三個立場，參賽者被安排代表其中一個立場，互相辯論。

#### AA+家嫂
全體參賽者經過淘汰賽，最後由嘉賓鍾慧冰選出一位「AA+家嫂」（贏家：葉慧如）。

#### Project 40
全體參賽者分成四組，參賽者會被安排一樣道具，用道具去影廣告硬照，再由廣告客戶代表揀出每組「Queen of Project 40」。

#### 走花路吧
全體參賽者分成四組（人數唔相同），分組係節目組認為代表參賽者嘅花語，最後收到花嘅代表可以晉級，收唔到花就被淘汰。

### 第三階段（15進11）
十五位參賽者繼續全體參加唔同體驗（第12-14集），最後綜合各集表現由節目組選出十一強入圍名單。

#### 熟女𡃁妹對對碰
各參賽者會同三位後生女嘉賓陳海寧（30歲）、鍾菀菱（27歲）、王心兒（24歲）有各類型嘅一對一嘅比併，再由評判何爵天、徐浩昌、溫湯馬仕畀評語。

#### Cooking MAMA之戰
參賽者分成3組，抽選指定食材煮健康餐畀8個大隻佬，煮得最好嗰組贏。

#### 天生理財必有用
參賽者飾演兩個部門嘅員工，進行兩個回合理財遊戲，由擁有最多資產嘅部門贏，而兩個部門都有一位對方嘅內鬼。

## 評判名單
*海選：駱振偉、陳安立、陳子豐
*第一階段（40進20）：**專業評審**：Annie G. Chan、Chris Cheng、余曉彤、情至尾**評判**：田曜誠、黃家灝、溫湯馬仕、林昆樂、黃泓祖、劉瑞威、陳樂庭、羅子熙、王鋒
*決賽：黃智雯、方皓玟、香胤宅、李凱怡（Viu行政總裁、電訊盈科媒體集團董事總經理）、符芷晴（perFACE醫美集團創辦人兼行政總裁）

## 獎
雖然決賽喺播出前超過一個禮拜已經預先錄影（決賽排名完全由評判團決定），但ViuTV仍然設立一個全民投選嘅「最高人氣佳麗」獎，方法係喺代表指定佳麗嘅指定時段喺ViuTV網頁嘅「一齊睇」直播頁面撳「集氣」掣，由獲得最高集氣數量嘅佳麗攞獎。

## 每集一覽

## 軼事
*四十強參賽者入面，年紀最大嘅係達招募年齡上限50歲嘅洪淑燕，佢亦係MakerVille合約藝員何洛瑤阿媽；而廿強參賽者入面，年紀最大嘅就係44歲嘅翁貝怡。不過廿強參賽者入面，有14位都係未正式踏入「40路」（年齡35到39歲），當中喺招募年齡下限35歲嘅包括彭方廷同李泳芯兩位。
*第5到7集，廿強參賽者分做三組體驗唔同主題嘅活動，陳懿汶係唯一三組都冇出現過嘅參賽者。
*11強參賽者喺決賽之前，出現喺《周六食花生》第20集做嘉賓接受訪問。

## 註

## 出面網頁
*ViuTV：美麗40路
*ViuTV：美麗40路最美一夜
*MakerVille：美麗40路
*

## 電視節目變遷
貝理雅一次內閣

**貝理雅一次內閣**，喺1997年5月2號上任，接替馬卓安二次內閣。

1997年國會夠期改選，保守黨大敗，貝理雅得以組閣。

2001年貝理雅提早解散國會，工黨維持勝選，得以組成貝理雅二次內閣。

## 內閣人事

## 參考資料及備註
保留字

**保留字**（），喺程式語言，係指語法專用、有特定意思嘅字詞，呢啲字詞（視乎語言）通常或者一定唔可以用嚟做任何其他用途；亦即係變數、子程式、物件等等嘅嘢通通唔可以改呢啲名。

程式語言未必有保留字，例如 PostScript 就一個保留字都冇；語法用嘅 if、ifelse、def、add 等等全部都只係普通嘅識別碼，不過呢啲識別碼都係擺喺系統專用嘅關聯陣列入面，普通程式唔會影響到。

## 例
喺 C，if 係保留字，變數唔可以叫 *if*，`int if = 0;` 係語法錯誤。

喺 Apple II 嘅 Applesoft BASIC，變數名都要加前綴，但係保留字喺輸入途中會即刻變二進制代碼，所以所有保留字都唔用得嚟做變數名；例如 $IF 係無效變數名，因為 IF 會變二進制代碼，而二進制代碼並唔係變數名可以用嘅合法字元。喺呢隻語言甚至連 $IFF、$IIF、$IIFF 等等含有 IF 嘅名都唔用得，中間嘅 IF 會變二進制代碼。

### 反例
PostScript 冇保留字，`0 /if def` 係合法語句，執行之後會有一個代表 0 嘅一個普通變數 *if*，但係因為同有優先次序嘅條件陳述式撞名，用呢個變數會好麻煩。

Perl 有所謂關鍵字，但係詞法分析會睇埋前綴，*$if* 係合法變數名。

## 參考資料